Satan Khuachia Kha Doh U (Jeim 4:7)\nREL KA DUH Acholi Holh Africa Holh Alur Amharic Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Basque Holh Bassa Holh (Cameroon) Batak (Karo) Belize Kriol Biak Bicol Holh Boulou Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Cibemba Holh Cinamwanga Holh Cinyanja Holh Colombia Kut Holh Cuban Sign Language Denmark Holh Douala Holh Dutch Holh Ewe Holh Fiji Holh Finland Holh Fon Holh France Holh Ga Holh Galician Germany Holh Germany Kut Holh Grik Holh Guarani Holh Gun Holh Haiti Creole Holh Herero Holh Hiligaynon Holh Hindi Holh Hungary Holh Iloko Holh Indian Sign Language Indonesia Holh Ireland Holh Isoko Holh Italy Holh Javanese Jula Holh Kabiye Holh Kabuverdianu Karen (S'gaw) Kazakh Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kiribati Holh Kirundi Holh Kisi Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Kyangonde Lahu Holh Lai Holh (Tiddim) Lari Lhukonzo Holh Lingala Holh Lomwe Holh Luganda Holh Luvale Holh Malayalam Holh Malaysia Holh Malta Holh Mambwe-Lungu Holh Mbunda Mirang Holh Mixtec Holh (Guerrero) Mongolia Holh Moore Holh Myanmar Ndebele Holh Ndebele Holh (Zimbabwe) Nepal Holh Ngangela Nias Holh Norway Holh Nsenga (Zambia) Nyaneka Holh Okpe Otetela Holh Pangasinan Holh Philippines Kut Holh Poland Holh Portugal Holh Portugal Holh (Portugal) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Ronga Russia Holh Samoa Holh Sango Holh Sena Holh Sepedi Holh Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Spain Holh Spain Kut Holh Sunda Swahili Holh Swahili Holh (Congo) Sweden Holh Tagalog Holh Tamil Holh Telugu Holh Thai Holh Tigrinya Holh Tok Pisin Holh Tonga Holh Tshiluba Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuvalu Holh Tzotzil Holh Ukraine Holh Urdu Holh Urhobo Holh Uruund Holh Uzbek Holh Valencian Vietnam Holh Waray-Waray Holh Wayuunaiki Holh Wolaita Holh Zambian Sign Language Zande Holh Zimbabwe Kut Holh\nKhuachia Kha Doh U\n“Khuachia kha doh u law aan zamtak ko hna lai.”—JEIM 4:7.\n1, 2. Satan le khuachia pawl kong he aa tlaiin zeidah kan hngalh a herh?\nJEHOVAH i vawlei thar nunnak cu a ṭha tuk cang lai. Pathian nih kan caah aa tinhmi ningin kan nung kho cang lai. Asinain atu ahcun Satan le a khuachia pawl nih an ukmi vawlei ah kan nung. (2 Korin 4:4) Kan mit in cun kan hmu kho hna lo nain annih cu a um taktakmi le a ṭhawng tukmi an si.\n2 Hi ṭhen ah Jehovah he zeitindah naih tein kan um khawh ti le Satan kut in zeitindah kan i huhphenh khawh ti kha kan i ruah hna lai. Jehovah nih kaan bawmh hna lai tiah bia aa kam. Asinain Satan le khuachia pawl nih kanmah hlen awk le doh awkah an hmanmi lam hna kha kan hngalh a hau.\n‘A Hukmi Chiandeih Bangin’\n3. Khuachia nih kan cungah zeidah tuah a duh?\n3 Mi nih Jehovah an biakmi cu anmah ṭhatnak caah a si i a har tukmi thil hna an ton ahcun Jehovah kha an kaltak ko lai tiah Satan nih a ti. (Job 2:4, 5 rel.) Mi pakhat nih Jehovah kong cawn a duh kha a langhter tikah Satan le khuachia nih an hmuh i kham awkah an i zuam. Mi pakhat nih Jehovah sinah aa pumpe i tipil a in tikah an thin a hung. Baibal nih Khuachia cu ‘seh awk kawl ah, chiandeih bangin a vak cuahmahmi’ he a tahchunh. (1 Peter 5:8) Jehovah he kan i pehtlaihnak kha Satan nih hrawh a duh.—Salm 7:1, 2; 2 Timote 3:12.\nJehovah sin kan i pumpek tikah Satan cu a thin a hung\n4, 5. (a) Satan nih zeidah a tuah khawh lo? (b) “Khuachia kha doh u” ti cu zei sullam dah a si?\n4 Asinain Satan le a khuachia kha kan ṭih hna awk a si lo. Kan cungah an tuah khawhmi he aa tlaiin Jehovah nih ri a serpiak hna. Jehovah nih a hmaanmi Khrihfa a simi, “mibu nganpi” cu ‘harnak nganpi’ in an luat lai tiah bia aa kam. (Biathlam 7:9, 14) Jehovah nih a miphun kha a huhphenh hna caah a biakam tlin lo awkah Satan nih zeihmanh a tuah kho lo.\n5 Jehovah he naih tein kan um ahcun amah he kan i pehtlaihnak kha Satan nih a hrawk kho lai lo. Baibal nih hitin bia a kan kamh: “Amah sinah nan um chung cu BAWIPA cu nan sinah a um.” (2 Chanrelnak 15:2; 1 Korin 10:13 rel.) Abel, Enok, Noah, Sarah le Moses ti bantuk hlanlio zumhfekmi tampi nih Jehovah he naih tein an umnak thawngin Satan kha an doh. (Hebru 11:4-40) Kannih zong cutin kan tuah khawh ve. Baibal nih hitin bia a kan kamh: “Khuachia kha doh u law aan zamtak ko hna lai.”—Jeim 4:7.\n6. Satan nih zeitindah a kan doh?\n6 Satan nih a tuah khawhmi he aa tlaiin Jehovah nih ri a ka serpiak ti kha a hngalh ko bu hmanhin Pathian he kan i pehtlaihnak derter awkah zeipaoh tuah aa zuam rih ko lai. Tuchan ah Satan nih lam tampi hmangin a kan doh i kum thong tampi chung lam a phunphun a hman. A hmanmi lam cheukhat cu zeidah an si?\n7. Satan nih Jehovah miphun kha zeicah a doh hna?\n7 Lamkaltu Johan nih hitin a ṭial: “Vawlei hi a pumpi in miṭhalo pa kut tangah a um.” (1 Johan 5:19) Satan nih hi vawlei ṭhalo hi a uk i Jehovah salle zong kha uk a duh hna. (Mikah 4:1; Johan 15:19; Biathlam 12:12, 17) Satan nih caan tawite lawng ka ngei cang ti kha a hngalh caah Pathian cungah zumhawktlak loin kan um nakhnga pakhat cio kha fakpi in tukforh awkah aa zuam. A caan ah hlangfang in a kan doh i a caan ahcun fimzer ngaiin a kan doh.\n8. Khrihfa pakhat cio nih zeidah kan hngalh a herh?\n8 Efesa 6:12 ah hitin kan hmuh: “Kan dohmi hna cu . . . vancung khua i a ummi thlarau sual ṭhawnnak hna . . . hi an si.” Khrihfa pakhat cio nih Satan le khuachia pawl kha kan doh hna. Jehovah sinah aa pumpemi vialte cu mah dohnak ah kan i tel ti kha kan hngalh a hau. Lamkaltu Paul nih Efesa Khrihfabu sin a cakuat ah “fek tein” um awkah voithum tiang a forh hna.—Efesa 6:11, 13, 14.\n9. Satan le khuachia pawl nih kan cungah zei tuah awkah dah an i zuam?\n9 Satan le khuachia pawl nih lam a phunphun hmangin kanmah hlen awkah an i zuam. Satan dohnak lamkhat kha kan tei khawhnak men in lamdang zong kan tei khawh lai tinak a si lo. Satan nih kanmah foih awkah zei rap dah ka hman lai ti a hngalh nakhnga kan derthawmnak kha hngalh aa zuam. Asinain Baibal nih Satan hmanmi rap he aa tlaiin a kan cawnpiak caah kan i foih awk a si lo. (2 Korin 2:11; A Donghnak I Fianternak 31 ah zoh.) Mah lak i pakhat cu khuachia thiamnak a si.\nKhuachia Kha Hrial Hna\n10. (a) Khuachia thiamnak timi cu zeidah a si? (b) Jehovah nih khuachia thiamnak kha zeitindah a hmuh?\n10 Khuachia thiamnak ah kutṭial zoh, hnam tuah, camh thiam le thitlawn thiam ti bantuk kokek thil a lonhmi kha hmangin khuachia he pehtlaihnak tuah hna aa tel. Baibal nih khuachia thiamnak cu “fihnung” a si tiah a ti. Cucaah khuachia thiamnak ah i tel buin Jehovah biak khawh a si lo. (Deuteronomi 18:10-12; Biathlam 21:8) Khrihfa a simi nih cun khuachia thiamnak ah aa telmi vialte kha kan hrial a hau.—Rom 12:9.\n11. Kokek thil a lonhmi nih kan lungthin a lak ahcun khoika lei ah dah a kan hruai khawh?\n11 Kokek thil a lonhmi hna nih kan lungthin a lak ahcun khuachia thiamnak ah fawi tein ka leem khawh hna lai ti kha Satan nih a hngalh. Khuachia thiamnak ah aa telmi zei bantuk thil paoh nih Jehovah he kan i pehtlaihnak kha a hrawh khawh.\nSatan nih Kanmah Hlen awkah aa Zuam\n12. Satan nih zeitindah kan ruahnak cungah huham ngeih a duh?\n12 Satan nih minung ruahnak kha buaibaiter awkah aa zuam. Duhsah duhsah in lunghrinnak a ngeihter hna i ‘thilṭha cu thilṭhalo an ti i thilṭhalo cu thilṭha’ tiah a ruahter hna. (Isaiah 5:20) Baibal cawnpiaknak cu san a tlai lo i Pathian phunglam hna kan zulh lo tikah kan i nuam deuh lai timi ruahnak kha Satan nih a hlorh.\n13. Satan nih lunghrinnak a um nakhnga zeitindah aa zuam?\n13 Lunghrinnak karhternak cu Satan hmanmi lakah a hlawh a tling tukmi lam pakhat a si ve. Mah lam hi a hmannak a saupi cang. Eden dum ah Evi kha hitin a halnak thawngin lunghrinnak a ngeihter: “Dum chung i a ummi thingthei hi a zeihmanh nan ei lai lo tiah Pathian nih aan ti taktak hna maw?” (Genesis 3:1) A hnuah, Job chan zongah Satan nih Jehovah kha vancungmi pawl hmaiah hitin a hal: “Job nih hin Pathian cu a lak in maw a ṭih?” (Job 1:9) Jesuh tipil a in hnuah Satan nih hitin a zuamcawh: “Nangmah cu Pathian Fapa na si ahcun, hi lung hi changreu ah canter hna ngat.”—Matthai 4:3.\n14. Khuachia thiamnak cu ṭih a nung taktak hnga maw tiah mi nih lunghrinnak an ngeih nakhnga Satan nih zeitindah a tuah?\n14 Tuchan zongah Satan nih lunghrinnak a um nakhnga aa zuam. Khuachia thiamnak cheukhat kha a palh lomi a lawhternak thawngin khuachia thiamnak cu a palh taktak hnga maw tiah mi nih lunghrinnak an ngeih nakhnga aa zuam. Khrihfa cheukhat hmanh nih khuachia thiamnak ṭih a nunnak kha an hun hmu ti men lai lo. (2 Korin 11:3) Cu a si ah mahle mah i kilven awkah zeidah kan tuah khawh? Satan hlenthawinak nih a kan hleng kho lo ti kha zeitindah kan hngalh khawh? Hlen kan si khawhnak thil sining pahnih kha zohhmanh hna u sih. Mah cu nuamhsaihnak le siithlopnak a si.\nSatan nih Kan Lung Duhnak kha a Hman\n15. Nuamhsaihnak in khuachia he zeitindah kan i pehtlaih khawh?\n15 Tuchan ah baisikup, video, TV, computer game le Internet hna ah khuachia, khuachia thiamnak le kokek thil a lonhmi kong hna kha an langhter. Mi tampi nih mah thil hna kha zoh a nuammi le ṭih a nung lomi in an hmuh. Mi pakhat cu chuah nithla tuak in hmailei kong chimchungnak, kutṭial zohnak, tarot card le thlalang fim ti bantuk thil hna a hmannak thawngin khuachia thiamnak ah a hun i tel kho. Satan nih khuachia thiamnak ṭih a nunnak kha a thuh i khuaruahhar a simi, lungthawh awk ngai a simi le a nuammi lawhter dingin aa zuam. Cucaah mi pakhat nih khuachia thiamnak ah kan i tel lo paohah cun khuachia asiloah kokek thil a lonhmi kong zoh tham cu ṭih a nung lo ti hmanhin a ruah khawh men. Cu bantuk ruahnak cu zeicah ṭih a nun?—1 Korin 10:12.\n16. Kokek thil a lonhmi kong a langhtermi nuamhsaihnak hna kha zeicah kan hrial awk a si?\n16 Satan le khuachia nih kan ruahnak kha an hngal kho lo. Asinain nuamhsaihnak kan i thimmi telin kanmah le kan chungkhar caah kan tuahmi thimnak hna kha an zohnak thawngin kan duhnak le kan ruahnak hna kha an hngalh khawh. Khuavang a ngeimi, camh a thiammi, khuachia aa hrolhmi, hnam a ngeimi, thidawp a hmangmi ti bantuk kong a langhtermi baisikup, music asiloah cauk hna kha kan i thim ahcun Satan le khuachia nih kan kong hngalh an duh ti kha an hngalh lai. Mah tikah khuachia thiamnak ah kan i tel chinchin nakhnga an i zuam lai.—Galati 6:7 rel.\n17. Satan nih ngandam kan duhnak cungah zeitindah caanṭha aa lak khawh?\n17 Satan nih ngandam kan duhnak kha hmangin caanṭha aa lak khawh. Tuchan ah mi tampi cu an ngandamnak a ṭha lo. Lam a phunphun in sii an i thlop ko nain damnak an hmu hlei lo. (Marka 5:25, 26) Mah tikah lungdongh in zeiti lam poahin thlop an duh men lai. Asinain Khrihfa nih cun “khuachia thiamnak” aa telmi siithlopning hna kha i thim lo awkah kan i ralrin a hau.—Isaiah 1:13, NW.\nNa zawt tikah Jehovah kha i bochan\n18. Khrihfa pakhat nih cun zei bantuk siithlopning hna dah a hrial awk a si?\n18 Hlanlio Israel chan ah “khuachia thiamnak” a hmangmi cheukhat an rak um. Jehovah nih hitin a ti hna: “Thlacam in nan kut nan hler tikah kaan zoh duh hna lai lo. Zeizat tam hmanhin cam u law kaan ngaihpiak hna lai lo.” (Isaiah 1:15) Jehovah nih an thlacamnak kha a ngaih hmanh a ngaihpiak duh ti hna lo! Jehovah he kan i pehtlaihnak a rawhter khomi le Pathian bawmhnak a kan sunghter khomi zeithil hmanh tuah kan duh lo. A hleiin kan zawt tikah tuah kan duh lo. (Salm 41:3) Cucaah siithlopning pakhat kha kan cohlan hlanah khuachia thiamnak asiloah kokek thil a lonhmi he pehtlaihnak a ngei maw, ngei lo ti kha kan dothlat hmasa awk a si. (Matthai 6:13) Pehtlaihnak a ngeih ahcun kan hrial awk a si.—A Donghnak I Fianternak 32 ah zoh.\nKhuachia Kong Tuanbia\n19. Mi tampi nih an ṭih nakhnga Satan nih zeitindah a tuah?\n19 Mi cheukhat nih Satan le khuachia cu a um taktakmi an si lo tiah an ruah. Asinain cheukhat nih cun anmah pumpak hmuhtonnak ruangah an um ti kha an hngalh. Khuachia a ṭihmi le phungphai a zul tukmi mi tampi zong an um. A dang nih cun khuachia ṭhihnak kong tuanbia hna an chimnak thawngin khuachia ṭihnak kha an karhter. Mi nih khuachia kong tuanbia kha ngaih an duh i midang sin zongah chim an duh. Cu bantuk tuanbia hna ruangah mi nih khuachia kha an ṭih.\n20. Satan hlennak kha zeitindah kan karhter khawh?\n20 Mah hi ruathmanh—mi nih rak ka ṭih hna seh ti kha Satan nih a duh. (2 Thesalon 2:9, 10) Satan cu mi lihchim a si caah khuachia thiamnak kong hngalh a duhmi hna cungah zeitindah huham ka ngeih lai, a hmaan lomi thil hna an zumh nakhnga zeidah ka tuah lai ti kha a hngalh. Cu bantuk mi hna nih an hmuhmi le an theihmi kha an zumh i midang sinah tuanbia bantukin an chim men lai. Mah kha midang nih an chim chin tikah biaperh in an chim. Kannih cu, cu bantuk tuanbia kong hna chim chinnak thawngin Satan karhtermi ṭihnak um awkah a bawmmi si kha kan duh lo.—Johan 8:44; 2 Timote 2:16.\n21. Khuachia kong tuanbia chim canah zei kong dah kan chim khawh?\n21 Jehovah miphun a simi nih cun khuachia hnahnawhnak a ton bal hmanhah midang sinah mah kong kha tuanbia bantukin a chim ṭhan lengmang awk a si lo. Satan le khuachia nih an tuah khawhmi zei bantuk thil hmanh Jehovah salle nih ṭih a hau lo. Mah canah Jesuh kong le Jehovah nih a pekmi ṭhawnnak kong tu ah lungthin kan pek awk a si. (Hebru 12:2) Jesuh nih a zultu pawl kha khuachia kong tuanbia a chim hna lo. Pathian Pennak kong thawngṭha le “Pathian nih thil lianngan a tuahmi” tu ah lungthin a pek.—Lamkaltu 2:11; Luka 8:1; Rom 1:11, 12.\n22. Zei tuah awkah dah bia na khiah?\n22 Satan a hmuitinh cu Jehovah he kan i pehtlaihnak hrawh awkah a si ti kha philh hna hlah u sih. Cutin tuah khawh awkah lam a phunphun a hman lai. Asinain Satan hmanmi lam hna kha kan hngalh i khuachia thiamnak ah aa telmi thil vialte kha hrial awkah bia kan khiah. Kan biakhiahnak derter awkah ‘Khuachia kha caanṭha kan pe’ lai lo. (Efesa 4:27 rel.) Satan kha kan doh ahcun a rap ah kan i foih lai lo i Jehovah huhphenhnak tangah him tein kan um lai.—Efesa 6:11.\n1 VAWLEI CU SATAN NIH A UK\n“Vawlei hi a pumpi in miṭhalo pa kuttangah a um.”—1 Johan 5:19\nSatan a hmuitinh cu zeidah a si?\nSatan nih harnak pek a kan duh i Jehovah he kan i pehtlaihnak hmanh kha hrawh a duh.\nMi nih Jehovah an hun hngalhmi le an dawtmi kha a hmuh tikah Satan cu a thin a hung.\n2 SATAN KHA ṬIH HLAH\n“Pathian nawl kha ngai ko u. Khuachia kha doh u law aan zamtak ko hna lai.”—Jeim 4:7\nSatan kan doh khawh ti kha zeitindah kan hngalh?\nBiathlam 7:9, 14\nSatan nih kan cungah a tuah khawhmi thil he aa tlaiin Jehovah nih ri a serpiak. Vawlei thar ah mibu nganpi an lut lai tiah Pathian nih bia aa kam.\n2 Chanrelnak 15:2\nJehovah he naih tein kan um ahcun amah he kan i pehtlaihnak kha Satan nih a hrawk kho lai lo.\n1 Korin 10:13; Hebru 11:4-40\nJehovah nih hlanlio ah mi tampi kha zumhfek tein um awkah a rak bawmh hna bantukin kaan bawmh ve hna lai tiah bia a kan kamh.\n3 SATAN HLENNAK KHA I RALRING\n“Satan thil tining cu fiang tein kan hngalh ko.” —2 Korin 2:11\nSatan nih zei bantuk hlennak hna dah a hman?\nJohan 15:19; Biathlam 12:12, 17\nSatan nih vawlei hi a uk nain Jehovah salle cu a uk hna lo. Cucaah hmuitinh ah a chiah hna.\nGenesis 3:1; Galati 5:19-21; Efesa 6:12\nSatan nih kanmah dohnak caah kan derthawmnak kha hngalh aa zuam.\nLevitikas 19:26; Isaiah 1:13, 15; Marka 5:25, 26\nSiithlopning naa thim tikah i ralring. Mi pakhat cu a dam khawh lo tikah lungdongh in kokek thil a lonhmi siithlopning hna kha hman a hun duh khawh.\nDeuteronomi 18:10-12; Lamkaltu 19:19; Galati 6:7; Biathlam 21:8\nKokek thil a lonhmi kong hna hngalh kan duhmi kha khuachia nih an hmuh ahcun mah kha caanṭha ah an i lak khawh. Khuachia thiamnak ah kan i tel ahcun Jehovah cungah zumhawktlak loin kan ummi a si.\n4 SATAN LIHBIA HNA KHA KARHTER HLAH\n“Khuachia . . . cu milihchim a si i lih vialte pa a si.”—Johan 8:44\nSatan hmanmi lihbia hna kha zeitindah kan karhter khawh?\nRom 1:11, 12; 2 Timote 2:16\nMi nih Satan le khuachia pawl kha an sining taktak nakin a ṭhawng deuhmi phun in an chim tawn. Asinain kannih cu ṭihnak a karhtermi tuanbia hna chim canah pakhat le pakhat thapeknak tu ah lungthin kan pek awk a si.\nSatan hlennak hna kha kan hngalh ahcun kan doh khawh lai i Jehovah he naih tein kan um kho lai.


MAH CABIA CU HMULTHI ZONG ALING DIH, TUK A SUM TAKTAK – The Chinlung Post\nSeptember 26, 2020 admin Lenhloi 0\nRelnuam, Zunglei rian herh ah Laizo timi khua ah khualtlawn ka thawh. Thantlang in nikhat kal bak si tiah an chim ceih ka theih bel, hnaciat thang nawn in ka chuah i ka chawi, Laizo Khua cu ka kal bel lonak a si caah khua ka phanh hmasa nak poh kha Laizo Khua kalnak lam si maw? Tiah ka van hal pah thluahmah hna, cuti cun ka khuallam cu ka peh i zaanlei suimilam 5:30 pm tluk ahkhin ka va phan.\nLaizo khua cu khual dawt an thiam tuk i tlun lei khi ka huam ti lo. Zaan riah an van ka tuah piak i ka ei, ka khim in ka rian ka thawk colh lai tiah ka tim nan ka khuallam a hlat pah caah ka cei cer i tuan in ka it, ka it sin in thi thlep in zinglei tiang ka hngilh. Ka mitkut a vuai i khua a van ceu sin in ka tho colh, Coffee an ka tuah piak i ka ding dih in ka rian cu ka van thawk.\nKa rian a tam pah caah chun suimilam 11 am tluk ah ka dih. Thai thawh an ka tuah piak i khua upa pathum he bia lungduh ruah pah in kan ei, ka khim sin in a kir ding ka si caah ka thil ka tim colh, suimilam ka van zoh i 12 pm a si cang,ka cycle ah ka thil cu ka tem i khua mi zei maw zat he kut kan i tleih hnu ah ka thawh. Lam caan sau nawn ka kal hnu ah khin Tupi pakhat ka phan.\nSuimilam ka van zoh i 5 pm a si cang, ka ningtih pah bu in “Tupi” chung cu ka van luh saa,vaa aw nih ka ningtih an zualter. Tlawmpal ka van kal ah khin ka hmai lamkuai ah minung pahnih an liam kha ka hmuh, mah ka van hmuh hna in ka ningtih A van i zia deuh, an sin cu ka van phan lamthlang lei hoih in an pahnih in an dir i an ka zoh lo, an hmai ah lambi te pakhat a zuang mi a um.\nKawi zeidah nan ti? Khua zeidah nan si tiah ka van hal hna i kaa khat hmanh an ka leh lo, ka khuaruah a hartuk i ka holh hi an thei lo le ma si hnga tiah khua ka ruat. Cu lio ahcun an dir nak kam ah cycle ke tum nak ka hmuh, ka cycle ke cu ka van zoh i a hmai lei ke a dor pah caah ka va kal i kawi nan cycle ke tum nak ka van i hlan ta lai hih ka van ti hna bia kaakhat hmanh an ka leh lo i keimah te in ka lak i ka van tum, ka khuaruah hartuk cang.\nKa thin hna a phang pah, Khah si le kawi kei ka khuallam a hlat caah duhsah in ka rak in kal tak hna lai, mangtha uhlaw tiah ka van ti hna i ka kal, tlawmpal ka kal ahkhin Tupi cu ka chuak. Ka hmai ah khual dinh nak dawr pakhat ka hmuh, ka rawl a tam pah caah ka van i din ve. Dawr hngaktu nu cu ka van auh i Chinset puaikhat ka van cah.\nTisa ka van i thlet i ka din pah khin khua ka ruat , atu nai mi pahnih kha zeitin dah an si hnga ka bia kaakhat hmanh an ka leh hnga lo ka ti i ruah lo le ruah lo khi ka ruat, cu lio ahcun ka sir lei ah pu tar pa pakhat lungrawk nawn i a thu mi kha ka hmuh, a sin ahcun ka van i thial ve, ka pu a ngeih chia mi,anuam lo mi na lo ko ee, na thil ton mi naka chim kho hnga maw? tiah ka van hal, cu vial ahcun putar pa cu a tap colh, tlawmpal um ahkhin ka fa naite ahkhan mah ka zawn na van pal mi Tupi ah khan ka fapa le pahnih thing an at i thingtum an leh nak ah thing nih a denh hna i an pahnih in an thi tiah a van ka chimh.\nKa pu kan tuarpi tuk ti hmanh chim kho lo in ka ningtih tuk ah ka thi hrulh, tuzaan lei ka hmuh mi hna pahnih kha mithla pei an rak si ko kha tiah khua ka ruat colh, tlawmpal ah ka hmailei ka van zoh cu dawr kaa ah an pahnih ten an dir i an ka zoh, ka ningtih tuk ah ka lu arbawm tia ah ai chuak colh, ka hmul zong an i ling dih. Keimah le keimah thaa ka van i pe pasal ayiah mithla hna cu ka tih la ka van ti vial khin an kan hnih i direct in hnu lei ah ka tlu colh, ka lu nih tang a van phanh i ,lung i ka sut bak khin ka thang. By:Popstar Tling\nNLD NIH POHMAH 261 AN REMH DUHLONAK PUANZAR PHEN AH ZEIDAH?


Zualko: Zoh Ah Khin Thinlung Nih A Celh Hrimhrim Lo Zaangfak Tak Tak An Si - Khuaruah Har News\nZualko: Zoh Ah Khin Thinlung Nih A Celh Hrimhrim Lo Zaangfak Tak Tak An Si\nKawlram Tahan, Myothla lonh, Chekan khua kam Sadaw khua mi nutung fa 4 nei mi cu a damlo ruangah a sizung ah an luhpi i zarh khat tluk hrawng an um hnu ah nizan October 26 zinglei suimilam 6:00am ah kha a nunnak a liam tiah theih a si. A thi mi nu nih a thih lai teah a chim mi bia nih mi lungthin a khehkhuai dih cikcek.\nA thih hlan deuh teah a chim mi bia cu Sibawipa sin ah Sibawipa ka dam tthan kho lai maw tiah a hal, Sibawipa nihcun aw, nadam tthan lai tiah hmaipanh ngai khin a leh, Hmanh sehlaw a zawtnak a rak zual tuk cang caah sibawite nihcun an ti khawhtawk in an ni zuam ko nain an chanh khawh lo caah a vapa le a fale minung 4 cu a kaltak ruangmang hna.\nA thih tak mi a fale an min hna cu:\n1. Khrih Rem Thluai kum-9\n2. Zalen Mawi kum-7\n3. Siang Tin Lian kum-5\n4. Mang Tin Lian kum-2 hna an si.\nSibawipa sin ah a chim tthan mi cu, sibawipa thih kaimanh hrimhrim rih lo, ka fale thihtak ding ahcun an nghakchia tuk rih tiah a chim. Thih kaimanh rih lo a ti len zong ah kan nunnak cu kan mah nawl a si lo caah a kan sertu Pathian nih a za cang akan ti rawh hnu ahcun hohmah nih kan el khawh mi a si lo.\nA tanglei ah hin a vapa le a fale nih an hringtu nu ruak an ttah lionak video ka thil chih rak zoh ve hmanh, minung fa nih celh ding hrim khi a si lo. Maw thihnak aw, cutluk lawmman i dawtnak ngeih lo cu huat natlai kho tuk e! Kan umnak hmun cio in a fale pa 4 hna le a vapa caah thlacamnak in bawm cio hna u sih.\nTu Kum Kawlram Elention Ah NLD Nih Teinak Kan Hmuh Hrimhrim\nPython-Lim Ngan Tak Tak Mi Coconut Kung A Kai Lionak +Video\nPu H. Rohmingliana Covid-19 zawtnak in nunnak aliam\nMipi nih an theih ballo mi Kim Jong-Un le a nupi Ri Sol Ju konglam tawi


Nikhat ah zu hraikhat lengmang in na din asiah cun kum 90 tiang na nung kho ti asi - Khuaruah Har News\nZudin cu atha timi le athalo timi an umpeng ruangah tuni tiang zongah biaalnak dongkholo in a chuak peng. Cheukhat hna nihcun zudin athatnak konglam chim ding antheih tuklio ah cheukhat tu hna nihcun zudin ahcun thin aro tikah ngandamnak hrangah atha hrim hrim lo tiah an rak chim lenve.\nNgandamnak leikap in kan cuanh asiah cun nikhat zu hraifa hraikhat lengmang din piak nak nihcun ngandamnak achuahpi lengah kum 90 tiangin nun khawhnak a chuahpi khawh tiah Unilad thawngzamh nihcun arak tarlangh.\nZeiruang ahdah mahti an chim khawh tiah cun zeidang ruangah siloin Maastricht University Medical Centre um Scientist hna nih hlathlainak anrak tuahmi chirhchan in an chim mi asi. MUMC in scientist hna nih hlathlainak anrak tuahmi ah anhmuh chuahmi cu minung pakhat nih nikhat ah hraikhat lengmang zu adin ahcun kum 90 tiang adam kho ti asi.\nScientist hna nih cun 1916 kum in 1917 karlak chuakmi minung 5000 hna sinah hlathlainak antuah tikah an hmuhchuahmi asi. “1986 anmah kum 60 hrawnghran minung an sicang hnuin mah hlathlainak tuah hram kan thok hi asi. Mah hna chungin cheukhat tarnu tarpa hna nihcun nikhat ah hraifa hraikhat lengmang zu an rak din hna.\nMah bantuk minung hnacu thatein kan zoh hlat peng hna. Mi dang zuding tukmi hna le zu ding baklo tuhna cu kum 90 an sihlanah anthi lengmang hna. Sinain nikhat ah zu hraikhat lengmang adingtu hnacu kum 90 leng tiangin an dam tikha kan hmuh khawh hna” tiah hlathlaitu phu lutlai asimi Dr. Piet A.van den Brandt nihcun a chim.\nLGBT hna hrangah cun khawzei ram hmanh ah thatein um khawhnak le midang nih theihthiam nak zong hmuhkhawh le cohlan khawh asirih lo. A bikin mipi hmanding in chiahmi zunek nak konglam ah hin harnka antong khun tawn.\nNaite ah khan tikulh chung ram fate pakhat asimi Puerto Rico ah cun nu ekin arak hmangsualtu LGBT pasinak in nu sinak ah arak ithlengmi nu pakhat cu meithal hmangi kah thah arak si. Alexa tiah theih asimi pasinak in nu sinak ah arak ithlengtu pakhat nihcun restaurant pakhat ah nu ekin chung aluh hnu arak chuah leiah cun motor cungin pa pahnih hna nih anrak hmuhi an nihsawh.\nCubantukin nihsawhnak le thlanglamh nak an pekmi lawngcu zatiloin meithal ichuah riangmangin anrak kah thah tiah theih asi. Mah thilcangmi cu LGBT leiah cawlcangtu Neulisa Luciano Ruiz nihcun palik sinah report nak arak tuah. Mah nu nih achim nakah cun Alexa nihcun in le lo zeihmanh ngeilo hmanhsehlaw amah zong nih ruahchan nak le chunmang angeih ve ko.\nMah bantuk men in thah dingah cun atlak hrim hrim lo tiah arak chim. Cun mah thilcangmi nihcun LGBT hna dihlak athihphaih dih ruangah hin nichiarte ton tawnmi thlanglamh nak cu kham aherh cang tiah arak chim than.\nBritish Ram Chizawh Ah Covid-19 Pandemic Zawtnak An Hmuh\nChina Ram Tilian Cu Ttihnung Chin Lengmang\nKum 18 Pate Nih Fa A Pawiter Mi A Nungak A Thah


Breaking News: KNU Nih Ralhrang Phu Sakhan Pakhat An Lak Than Cang – The Cherry Par\nBreaking News: KNU Nih Ralhrang Phu Sakhan Pakhat An Lak Than Cang\nMarch 27, 2021 March 27, 2021 Cherry News\nKNU Tahmaha 5 hmun ram chungah a ummi Ralhrang phu Thimuhtar Sakhaan pakhat cu KNU hriamtlaih phu an luhhnawh i an kah hna hnu ah nihin March 27, 2021 ni ah an lak khawh tiah thawng theih a si. Ralhrang phu hriamnam tampi an lak khawh leng ah ralhrang phu a nung in minung 8 an tlaih chih hna. Hi kong he pehtlaih in KNU lei biachimhnak nawlngeitu sin thawngthanhmi a si.\nNihin zinglei ah KNU nih Phapon District chung, Tanlwin tivakam ah a ummi Thimuhtar tlaang cung i Myanmar ralkap sakhaan pakhat an lak, tiah theih a si. Myanmar ralkap a thimi an um len pin ah a nung in an tlaihmi hna zong an tampi. Myanmar ralkap nih KNU hi ton biaruah ding in a sawm nain KNU nih, “Nawlngeihnak nan chuhmi nan pek tthan lawng ah kan i tong lai,” tiah an rak leh hna. Mizziam\nKIA hi Israel bantuk in Pathian nih thawnnak a pek hna. KIA nih kawl ralkap misual tamtuk an thah cang hna. An sakhan zong tampi an lak. Hriamnam an chuhmi hna hrim cu US $ millions tampi man si cang. Nizan nikhat lawng kawl ralkap hriam an chuhmi hna kha US dollar in 1 millions ($1000000) tluk si an ti. Motor 10 tluk phorh khim si.\nKIA hruaitu cheukhat cu Tuluk he i ton dingah Shweli ah cun an kal tikah Tuluk lei nih cun ralkap na kahmi le na thahmi hi ngol. Na ngol lo cun Laiza lei in Tuluk ram na luh pimi thil vialte kan in phih dih lai an ti. Na business kan kham lai an ti. Sinain KIA nih Tuluk bia cu a cohlang lo. Ka duh cun ka thah thluahmah lai nanmah nawlpek zulh kan hau lo ti si. An mak KIA.\nKIA nih hin cunglei raltuknak Vanlong Jet fighter pahnih hrawng ngei hna sehlaw kawl ralkap hi cu an ci an hmih hna lai. An lungthin zok tikah Israel miphun bantuk an si. Pathian hrim nih a umpi hna. Ralkap nih heh tiah cung le tang in an kah sek hna nain KIA an him. Rim nam khrihfa a kan hremtu le a kan that cuahmahmi ralkap thiamtu ah Pathian nih KIA hi a hman hna. Tampi ralkap an thahmi hna hi mipi nih teinak kan hmuhnak lam a kauhter.\nAn lungthin le an ruahnak le raldoh ning uar an um taktak khi si. Atu zongah daih an i tim ti lo. Ralkap misual pawl cu hloh thluahmah an i tim cang.\n← Russia Ralbawizik Sergei Shoigu Nih Aana Ting Ding Ah A Lung A Tling, UN Hi Ruahchannak A Um Lo Ti Awk Tluk A Si\nSalai Tin Ceu Sang Nih Hakha Mipi Sining Vialte Ralkap Le Palik Sinah A Phuan Hna →


Thawngtha tuk mi si cang. US um Chinmi caah hna a ngam cang\nMilar, Karen Hardin nih President Trump Ca a kuat mi nih mi tampi lungthin ke kuai in a chia hna…\nKaren Hardin hi milar, ca tial thiamtuk mi, mi caah nawlpiaktu, literary (Cathiamnak lei he aa pehtlaimi) Agent a ttuan lio mi a si.\nPresident Trump a rian ttuantu pawl nih an tuah ning le Media pawl nih an doh ning vialte kong he pehtlaiin a sum kho ti lo caah mah bantuk in President Trump sin ah Open Letter bak in ca akuat mi a si.\nA ca kuat mi hi athat tuk caah Media tampi nih an langter mi a si. President Trump sin ah ca a kuat mi cu, ” Dear Mr. President, White House ah rian na thawk bak in heh tiah lih le hrokhrawl, na pumpak, na chungkhar kong le hruaitu na sinak kong ah heh tiah doh na si, mah bantuk in na cungah an tuah mi na thei ko bu in heh tiah na in peng caah a hmasa bik ah na sin ah lunglawm bia ka chim\nNa chim bantuk in, keimah an ka doh lo, nan mah nih (US mipi) hna an nih doh na ti mi kha, atu cu fiang tein ka zum cang. lih le hrokhrawl in thil an tuahnak lampi ah na um caah mah bantuk in heh tiah doh, soisel, thangchiat hi na si\nMah bantuk in na lakha hman lak duh lo in le ni fatin US mipi caah heh tiah rian na tuan, mah bantuk in thil tha na tuah peng buin na thil tuah mi kong pakhat hman an chim duh lo\nMedia tampi nih na rian ttuan ning hi thup an nih tim. An chim duh lo, Natein US ram caah rian na tuan ning hi kan theih dih cang. Atu cu an caah na sunglawi ning a lang chin lengmang cang lai\nSudan, Bahrain, UAE le Morocco hna cu Israel he remnak na ser piak hna. History ah sunglawi tuk mi thil na tuah. Mah na thil tuah mi nih hin Middle East le Africa caah thil sunglawi tuk mi a si\nUS le China kongah na rian ttuan ning kan theih dih, thangthat awk tlak hrim na si, Ameria ralkap hna heh tiah na dirpi hna caah kan nih lawm tuk hrinhrang. US ram economic na thawngter caah kan nih lawmtuk. Covid hlan ah US mipi rian tampi na kan ser piak. Ahlei in minak pawl caah a tam khung. A sunglawi tuk mi thil na tuah piak hna\nUS president a rak si mi pawl nih biakamnak an tuah mi, natein tlam an tlingter bal lo mi, nang cu, na chim ning bantuk in na tuah. Jerusalem ah US Embassy na thial. Middle East le Israel pehtlaihnak tha tein na tuah pi khawh hna. Mah vialte na thil tuah mi ruangah US zong Pathian nih thlachuah tampi a kan pek lai\nThil na tuah mi tampi chim ding a um, mah vialte hi kan philh lai lo, Media pawl nih heh tiah an soisel, thangchiat zong ah kan mah nih cun kan nih upat, thangthat. Mi hnachuah a hmang mi, minung tlawmte nih na thil tuah mi an soisel lai. A chim mi a tuah lengmang mi, midik/True “person of the year” sinak kan nih pek hna\nNa lungdawng hla seh, na thil tuah mi a hmang mi a si, heh tiah thla kan nih cam piak. Thil zeipoah a control tu cu Pathian a si. Atu caan hi caan chia a si cang. Mah bantuk buainak vialte hi nangmah na lian ah a um lo, Pathian lian ah a um. Pathian nih a phising dih lai\nThlacam nak heh fakpi in na hnungah kan dir peng. Pathian nih a mi hna cu minung kut in a kham tawn hna. Pathian thim mi na si caah na sin ah lunglawmnak tampi kan ngei. Thlacamnak he heh tiah kan nih dirpi peng. Source- USA Today\nBe the first to comment on "Thawngtha tuk mi si cang. US um Chinmi caah hna a ngam cang"


Coronavirus an ngei lo tiah a fiang hnuah Vice President nupi (Second lady of Myanmar) Anna Sui Hluan bia chim mi cu a tha tak tak\nPathian le miphun caah rian ttuantu lungput cu mah bantuk hi a si ding a si. Second Lady of Myanmar Anna Sui Hluan nih a chim mi cu. “Kan zain minung 32 cu kan inn chungkhar in Coronavirus test cu zahan ah kan tuah dih, kan dihlak in coronavirus kan ngei lo. Mah thawngpang nih hin mipi lung a daiter cang lai ti ka zum. ( Saya David Lah hi Feb 9 ah MICC2 Naypyidaw ah kan tawn, Myanmar ramah apakhatnak coronavirus an hmuh mi hi March 23 ah a si.\nSaya David Lah he kan in tawnnak cu thlahnih a liam cang natein mipi nih kan cungah lungretheinak le zumhlonak tampi an ngei caah, Coronavirus kan ngei maw ngei lo test kan tuah zawng ah kan ngei lai lo ti thei bu in mipi nih kan chungkhar cungah lungdaitein an um khawhnak ding caah Coronavirus test kan tuah mi a si” tiin a chim- Anna Sui Hluan\nVice President nih fiangternak atuah cang mi…..Vice President (2) Henry Van Thio nih fiangternak a tuah cang, a fiang ngai cang. Myanmar ram Vice President Pu. Henry Van Thio nih Coronavirus a ngei timi cu amah nih fiangtein a chim cang ko, Say Davidla he ton ni 9.2.20 in a si.\nKawlram zaw nak an hmuh mi hi 23.3.20 a si. An hmuh hlan ni 40 rak i tonnak a si. Nan kan dawt, thla nan kan cam piak mi Bawipa nih a thei ko, kan i lawm tuk. Ni him ni tiang kan nun kan dir khawhnak hi daw tu vialte nan thlacam nak le a thei tu BAwipa thawngin a si ko e. GOD BLESS YOU ALL\nMyanmar ram chungah coronavirus a kar thluamah cang i, nikhat ah minung hi test 100 hrawng an tuah caah zawtnak an hmuh mi hi a tlawm, natein tu ni thawk in nikhat ah minung 200 hrawng cu test tuah khawh ding in lam an kawl lio a si. Myanmar ram ah coronavirus zawtnak a ngei mi hna hi minung 73+ an phan cang i, mi 4 an thi cang. MYanmar ram hi ramdang bantuk in ni khat ah minung 1000 leng test tuah seh law mah zawtnak angei mi tampi an um lai tiah zum a si\nBe the first to comment on "Coronavirus an ngei lo tiah a fiang hnuah Vice President nupi (Second lady of Myanmar) Anna Sui Hluan bia chim mi cu a tha tak tak"


COVID -19 Zohkhenhnak (How to Prevent COVID-19 to Stop Spreading) – THE CHINLAND POST\nCOVID-19 Zawtnak a karhlonak dingah pumpak cio nih rian kan ngei.\nNichiar tlawnlennak ah Mask ihruk tluk in Irunvennak, izohkhenhnak a thami a um lo\nNa kut thiang tein itawl peng\nMibu, minung he hlat deuh in um izuam peng athabik\nCOVID-19 irunvennak sii ichunh aherh bak\nNa umnak khuami, Khuatlang le Ngandamnak lei nih runven zohkhenhnak caah an thanhmi bia ngaih izuam\nNa umnak inn thli luh thlichuah umter peng a biapi\nCOVID-19 Mizaw he runvennak le khamhnak thilri tello in naih te um hrimhrim lo ding\nNa damlo le na derthawn ahcun inn ah um bak ding\nZeitindah COVID-19 Zawhnak A Karh\nCOVID-19 zawtnak hrik cu minung le minung in ichonhmi rungrul a si. Kan thawchuahnak in a karhmi a si caah minung pakhat le pakhat pe 5 tluk I hlat lawngah zawtnak kham khawh bik a si. COVID-19 hrik cu thli chungah suimilam 3 chung a nung khomi a si caah COVID-19 zawtnak a ngei tiah lunghrinhmi he siseh mizaw he siseh inaihlo in um ding a biapi ngaingai. Innleng, innchung, zung le mibu cawlcanghnak ah a karh a rang ngaingaimi a si. Zawtnak cu kan cil, kan khak, kan ek le ihnamhnak in ichawnh khawh tukmi an si caah I ralrin ngaingai dingmi rungrul a si.\nZei Ruangah Mask Kan I Hruk Lai?\nCOVID-19 ichonhnak bik hi kan ka kan hrawm in thli chungin a kalmi a si caah a si. Kanmah pumpak ah COVID-19 khamhnak sii kan ichunh zong chunhlo zong, COVID-19 hrik a langh colh lo zongah duhsah tein mi sin ah zawtnak rungrul ichonh khawhmi a si. Mask kan ihruk nak nih tampi a kham khawh. Mask cu thapkhat, thatphnih zong in ihruk khawh a si. Mask an zuarmi ah KN95, KF94 le N95 masks tbk zong a um lai nain ningcang tein ihruk lawngah zawtnak a kham khawh.\nZeitin dah Kut kan itawllai\nChappiat le Ti he a tlawmbik 20 second tawl ahau. Kan ei, kan hnat kan hnit, kan khuh, Hatthio paoh ah kuttlawl kan daithlan lo ahau. Chappiat he kuttlawlnak kan ngahlo sual ahcun handgel (60%) tal he kan itawl ahau.\nZei Ruangah Hlat Deuh kan um A Herh\nCOVID-19 zawtnak cu minung in minung sin ichonhmi a si caah minung he atlawmbik pe 6 dan in ihlat deuh in kan umding a herhnak cu a si. Cu hlat deuh in kan umnak lawng nih COVID-19 zawtnak karh ding a kham khawh lai. Chung le khat, hawikom kan len zongah daithlan lo tein Mask ihruk, ihlat deuh in ichonh hi kan idawt caah a si. Kan zawtnak hi kan ichonhnak in minung 14 chung hrik a nung tiah hlathlaitu nih an ti.\nSii Na Chunh Ah Na Him Hlei Maw?\nCOVID-19 runvennak sii cu karhlonak caah irunvennak sii le zawtnak dohnak caah sii a si ko nain Zawtnak nih an tlunh kho thiamthiammi a si. Cuaah khual, inn le mibu sin na tlawnlen tikah ralrinnak he na thutdir peng herh rih. Sii aa chunh cangmi cu tei khawhnak thazang a thawng deuh timi lawng a si.\nInn zuatmi Satil, uico tbk in COVID-19 zawtnak ichonh a har tiah hlathlai tu nih an langhter nain ichonh khawh a si ve tihi theih a tha.\nCOVID-19 Tei Khawhnak Caah Zeidah Ka Tuah Kun Lai\nKuak or Khuahrim Zuk lo isum ding\nThiangthei hangthei ei deuh ding\nVatamin ka chambau tiah na ruah ahcun Doctor te pekmi Vatamin dinei ding\nExercise caan kel in tuahpiak ding\nLungre itheihter lo ding\nThi cawlcangh ning zohfel peng ding\nZu a dingmi kan si ahcun zudin isum ding\nIhcaan ah zalak in ih ding\nPumpak thianghhlimhnak tuah ding\nDam lo paoh ah Doctor te caan hman tein izoh ter colh ding hi an biapi.\nPrevious SAC Ralkap Nih Hriamnam le COVID-19 Pulrai in Mipi Tei Khawhnak Lam A Kawl\nNext Oxygen petu phu nih dur 4,000 leng a bawmh cang


Min Aung Hlaing cu thih lai ke cheih in aa cheih cang. Zei tuah awk theih loin cawl chia in a cawl lio a si. – Hakha Cherry\nMin Aung Hlaing cu thih lai ke cheih in aa cheih cang. Zei tuah awk theih loin cawl chia in a cawl lio a si.\nHawi le hna, Min Aung Hlaing cu thih lai ke cheih in aa cheih cang. Zei tuah awk theih loin cawl chia in a cawl lio a si. A hmanthlak hrim kha zoh ulaw a thlarau nih a chuak tak cang.\nNihin thawk in US nih UN Security Council ah President an ttuan. “President kan ttuan chung ah Kawlram kong hi biapi in kan ceih lai” tiah UN ah US ambassador Linda nih nihin press conference ah a chim.\nBochanmi kan pale hna nih “UN le US tbk i bochan hlah u, Ralkap zong an thlah lai lo” tiah nan ti pengmi hi dik deuh rua lo e. Hitin nan chim tikah, ram chung lei caah thazaang dernak a si lehlam sual hnga maw, timi ka phang ngai. Minung kan nunnak ahhin “HOPE” hi minung tampi caah thazaang le teinak a si zungzal.\nVawlei cung politics hi a ho hmanh nih predict khawh a si lo. 22222 uprising hna hi kan mang hmanh ah kan mangh lomi kan ton cuahmah ko. Cucaah, vawlei cung politics hi kan ruah lo ning pi in a cang khomi lawngte a si ko. Cun, UN phunghrampi, Chapter VII hrim ah Kawlram bantuk buainak ahhin UN Ralkap i thlak khawhnak fiangte in an ttial ko caah, UN zong nih an kan zuan hnawh khawhmi a si ko. Cucaah, HOPE ngei kha a sualnak a um hrim lo.\nCucaah, ram chung lei Mino hna, bawmtu kan ngei lo tiah nan tha chia hrim hlah seh. Cawl u. Idea thatha chuah u. Vawleipi hi kan hnulei in an dir ko u ti kha rak hngalh peng ko u. Kan pale tampi nih Vawlei hmun kip le ram kip ah an cawlcang cio ko. SEAN an si ah, UN an si ah, EU le US tbk zong hi hlan bantuk an si lo. Cawl khawh nak paoh in an cawl ko.\nUS president Joe Biden zong hi zei huaha a si lai lo ti hlah u. A herh ahcun, President a tuannak in thla chung ah Syria ah ralhrang a phawmh colh ve ko.\nUS politics tuanbia hrim ah Republican nih terrorism le National Security lei an focus lio ah Democratic Party hi Vawlei cung Democracy dirhkamhnak hi an focus zungzal ve. Cucaah, Myanmar Democracy nunnak tthannak ahhin an daithlang hrim lai lo tiah hnabei sei ko hna usih.Credit-Zasang Cinzah


Apoituk Hringhran Zawtnak Tihnung Taktak A Chuak Than, Hi Ti Ning Hin Cun Zeitin hen Kan Si Lai Maw Vawlei>>>>>> – Onlinenungak\nApoituk Hringhran Zawtnak Tihnung Taktak A Chuak Than, Hi Ti Ning Hin Cun Zeitin hen Kan Si Lai Maw Vawlei>>>>>>\nAmerican Ramchung Ah Delta Virus Karh A Rang\nAmerican Ramchung Ah Delta Virus Karh A Rang American ramchung ah zawtnak chawnh a rang tuk mi Delta virus a karh caah, tha ten i kham khawh nak ding ah virus runvennak sii cu chunh cio ding in le, rianhmun le misin chawh/ kal tik zong ah mask bunh cio ding in nawl a chuah.\nAmerican president Joe Biden nih cun cozah riantuan 2.1 billion hi virus runvennak sii chunh cio ding in le, zei si hmanh ah runvennak sii chunh cio ding in fak deuh in ruah a si, zawtnak chawnh le a karh deuh nak hmun kal tik ah amah pumpak zong mask ka bunh lai tiah a chim.\nAmerican ah Covid zawtnak ruangah nunnak liam mi hi 611000 leng an si cang, June thla dih lei ah khan nifatin zawtnak a chawnmi hi 12000 hrawng an si, atu ahcun nifatin zawtnak ngei mi mizaw thar hi 6000 leng tiang an karh.\nNancy Pelosi zong nih hluatdaw ah ho poh nih hmurhuh i huhcio ding in zulhphung a chuah than.\nMinthang tuk si mi tangka thap lentecelhnak rianhmun um nak Nevada ramkulh Las Vegas khua zong ah building chung ah mask huh cio ding in zulhphung a chuah,Missouri ramkulh, Kansas City zong ah cun bantuk zulhphung cu an chuah.\nAmerican thawngzamhnak hmun ngan pakhat si mi Washington Post zong ah riantuan tu dihlak September thla lai hrawng zungkai hlan ah runvennak sii chunh cio ding in fian an si.\nResearch an tuah ning ah runvennak sii chunh cang mi hna zong zawtnak chawnhkhawh than an si caah tih a nung ko, mizei loh nih kan riantuan nak le umkal nak kip ah mask huh cio ding le ralrin ten um cio ding tiah an langhter.


Tlangcung Mi Phun Hna Sin Ah SAC Ralhrang Nih Uknak Lak Hnu Biak Nak Zalon Nak A Zor Chin – My News\nTlangcung Mi Phun Hna Sin Ah SAC Ralhrang Nih Uknak Lak Hnu Biak Nak Zalon Nak A Zor Chin\nadmin June 5, 2022 Leave a Comment on Tlangcung Mi Phun Hna Sin Ah SAC Ralhrang Nih Uknak Lak Hnu Biak Nak Zalon Nak A Zor Chin\nA hleikun in, tlangcung miphun hna sinah miphun le biaknak a kalṭimi a si i, hramhram in uknak lak a si hnu 2021 February thla thok in Buddhist an tlawmnak tlangcung hmunhma hna ah SAC nih biakinn hrawh le biaknak lei hruaitu pawl thahnak hna a um tiah a langhter.Ram pakhat ah biaknak lei zalonnak hi zeitluk in dah a biapit timi kha report an thanh ni ah U.S Secretary of State Antony Blinken nih a tanglei bantuk in a chim.”Biaknak lei zalonnak upat pek le theihpinak hi a hrambik hnurin covo a si i, ramdang kong phung ser tik zongah papek in ruahding a si tiah ka hmuh. Mi pakhat nih biaknak nawl le biak lonak nawl tiah zalong tein thimnak nawl a ngeih a si ahcun, mi pakhat pahnih in mibu tiang a ṭhatter lai tiah zumhnak ka ngei. Asinain, cozah pawl nih a tubantuk covo hrampi a duh lo a si ahcun buainak phun tampi lei a panh chin thluahmah ko lai”.\nChin Human Rights Organization zong nih biaknak lei zalonnak kong he pehtlai in US State Department report cu kan cohlan i American cozah nih report chuah lawng si loin American cozah nih Kawl ralkap cungah dantatnak tuahpiak dingin nawlnak a tuah.Cu kong he pehtlai in “US cozah nih 1999 kum in nihin tiang Kawlram hi biaknak lei zalonnak kong ah Country of Particular Concern (CPB) ah a chiah (designation) a tuah cang i nihin tiang ahcun kum 22 renglo a si cang. Chim duhmi cu US nih Kawlram ah biaknak lei zalonnak a buar rih, Myanmar ram cozah phunphun hna biaknak lei zalonnak an buar rih a ti peng hna. Kum fatin biaknak lei zalonnak kong report an chuah ah CHRO kan aw-aan an ngai peng i an kan telh peng caah kan i lawm. Asinain US cozah lila nih kum 22 renglo bianak na buar a ti peng nain, buar lo dingah dantatnak a tuah ngaingai mi a um rih lo. Ralkap nih hriam an ngei i, kan pastor an thah hna, kan biakinn an khangh, an hrawh khawh rih. Myanmar ram ah vawleicung ram nih hriam zuar lonak (arm embargo) tbk zong a tuah ding a si. A dik mi lehruhnak tuah lo in report chuah in Kawlram nih bianak covo na buar ti lawng cun a za ti lo, ” tiah CHRO in Salai Za Uk Ling nih a chim.\n2021 ramkip biaknak lei zalonnak report ahcun – hramhram in uknak lak a si hnu in 2021 April thla chungah Yangon khua Mosque pakhat ah Muslim biaknak i Pastor pakhat cu nuthil thuamh le hmursensi thuh hnu ah hriawk ter in thahnak, May thla chungah SAC nih bom thlak hnawh ruangah Demoso khua Saint Joseph biakinn a rawknak, September thla chungah Chin ramkulh ah SAC ralkap hriamngan nih a khen ruangah a kaanghmi mei thah dingah a kalmi Chin miphun khihfa pastor pakhat thah a tonnak kong, September thla chungah Rohingya mi 30 cu phungning loin tlaih i thong kum 2 thlaknak kong pawl a changchang in an langhter.\nMyanmar ralkap lawng si loin tlangcung hriamtlai phu chungah Arakan Army (AA) nih an hmunhma chungah a ummi biaknak lei hruaitu pawl kha hramhram in raltuk cawnternak, man phalh loin rian ṭuanternak pawl hna kha American nih biaknak lei zalonnak report ah a langhter.”Biaknak lei zalonnak a um lo ruangah report ṭialnak chungah aa telmi American Ambassador Rashad Hussain nih a tanglei bantuk in a fianhter.”Report i a biapimi thil sinning pawl char ka duh. A pakhatnak cu, cozah tam deuh nih biaknak lei thleidannak phung hmang in mipi a hrem hna. Miphun hme biaknak cungah miphun ning in cithlohnak 2 a rau lo te ah a buar kha hmuh khawh a si. Cucu Myanmar le China ram ah a si. A pahnihnak cu zatlang nun ah dinnak a karh chin i hramhram thiltuahnak le buainak a chauhter. Cozah le a hawikom ram pawl fonh in an tawlrel ahcun ṭhanchonak a chuahpi lai tiah zumhnak ka ngei”.\nAssistance Association for Political Prisoners (AAPP) nih a khawmhmi cazin ah ralkap nih hramhram in uknak a lak hnu ah tlaihkhih a tongmi phungki 35 le Pastor 9 an si tiah theih a si.\nAmerican cozah i 2021 ramkip biaknak lei zalonnak report chungah Myanmar ram cu “Country of Particular Concern” – CPC tiah auhmi biaknak zalonnak kong he pehtlai in thinphang a simi ram cazin chungah a telh ṭhan. U Than Shwe chan 1999 kum zongah Myanmar ram cu CPC cazin chungah khumh a si i 2010 thimnak hnu mipi cozah chan ah biaknak lei zalonnak tlawmpal te a ṭhancho deuh caah CPC cazin chungin hnawh ṭhan a rak si nain atu ahcun khumh ṭhan a si cang\nMindat Khua Chung Ah Non CDM Pawl Ralrin An Pek Cang Hna →\n← Kan Thilri Ngei Mi Hi Tling Deuh Sehlaw ThanTlang Misual Ralkap Hi Arau Hlan Ah Kan Tei Hna Ahau Cang.


Dr. Sasa Le Mindat CDF Kongah Fianternak! – Chin 11 News\nDr. Sasa Le Mindat CDF Kongah Fianternak!\nPosted By: victor victor April 28, 2021\nDr. Sasa le Mindat CNF: Chin ramkulh Mindat CDF pawl cu raltuk an thiam tuk i Kawl ralkap minung 29 an thah cang hna. Nihin ah ralkap minung 29 cu an ruak an vui hna.\nApril 24,2021 zan ah kahnak a chuak i Kawl ralkap pathum an nunnak a liam. April 25,2021 cu dai i April 26,2021 zanlei ah an i kap than i Kawl ralkap 13 tluk an thi. Cuticun din lo ti awk in an i kap i April 27,2021 zan tiang an i kap. Kawl ralkap a thimi minung 29 an tling. Hliamtuar tam taktak an um.\nMindat CDF pawl cu Dr. Sasa nih a fak hna, upat a pek hna. NUG cozah i ramleng palai a simi Dr. Sasa nih CDF Mindat pawl cu pasal tha upat awk a tlak a ti hna. CDF pawl hi CNF nih tintan pekmi an si i CNF thithruainak tang ah a ummi an si. NUG cozah nih nitlak lei poh hi CNF nih tuanvo la uh an ti hna bantuk in Chin ramkulh poh cu tuanvo an lak lai.\nApril 28,2021 belte hi Kawl ralkap pawl ruak an vui lio a si caah kahnak a dai rih. Zan ah zeidah an lawh lai theih a si rih lo. Matupi CDF pawl zong cawlcangh an i tim ve cang. Cathanh an chuah cang. Kan Chinram ah Kawl ralkap ningcang loin nan um ahcun kah colh nan si lai tiah thawng an thanh ve cang hna.\nCDF cu biatak tein CRPH le NUG cozah zong nih an theih mi le thazang an pekmi a si. Hakha le Thantlang mino tampi zong CDF ah an um hna. Timh cia tein na um cang hna. REF: TCS\nCNA News hna nih laimi nih kan I zohthla tukmi Dr. Sasa cu bia an hal ii a chimmi tlawmpal kan vun langhter lai. Dr. Sasa nih a tutan ah CNA News sin ah ralttha taktak in a za cang kan ti asi ahcun a za cang ti kha asi ko cang tiah achim. Cun achim rihmi ahcun ralhrang mi tthalo hna kut tang ah nun nak in cun thih hmanh kan duh deuh mi kha asi ko. Aruang cu kum sautuk mi tthalo an si cu ahopoah nih kan theih dih. Cu caah an kut tang um le an nawl ngeihnak tangah um kan duh lo ati fawn.\nCun vawlei cung caah zeidah biacah na duh tiah CNA News nih bia an hal ii ramchung ral cu aa thok cang. Mipi a phu phu I thah nawn nak hi a chuah ding ttih anung tuk. Cu bantuk in a chuah sualnak hngalo, CRPH nih kan dirhmi International Community nih nan kan dirpi ahau. Atu tehin annan kan dirpi locun mipi aphuphu in an thi kho tiah achim fawn.\nCun Myanmar ram kong he pehtlai in achim rihmi cu Myanmar ram ralkap hna hi nan bia lawngin chi tiloin action hrimhrim in nan lak ahau cang ati. Action nan lak lo ahcun a tlai tuk sual telai, atlai tuk hnu action lak hna cu zeisan atlai tit e lailo tiah cun achim mi asi. Hi hi CNA News pawl nih Dr. Sasa biahal nak an tuah nak a chimmi asi.


President Trump A Naupa Robert Trump A Nunnak A Liam, President Trump Fak Piin A Ngaihchia – Chin 11 News\nPresident Trump A Naupa Robert Trump A Nunnak A Liam, President Trump Fak Piin A Ngaihchia\nZeibantuk zawtnak dah a si ti langhter loin siizung ah an admit mi President Trump i a naupa Robert Trump cu nizan ah khan a nunnak a liam tiah President Trump nih thawngthanh nak a tuah mi in thawngtheih a si. Robert Trump a thih nak kong he pehtlai in President Trump nih a chim mi cu “ka dawt mi ka nau hniang cu tuzan ah daitein ai din cang, ka nau hi unau kan si lawnghmanh si loin hawikom tha taktak bantuk zong in ka zoh mi a si.\nKa nau hi ka ngaituk lengmang ko lai, asinain ruahchan nak ka ngeih mi cu keimah zong ka nau sinah ka kal ve te lai i cu ka hmun ah cun hmunkhat teah ton than nak zong kan ngei lai ti hi a si. Ka lungthin chung ah na caam peng ko lai ka dawt mi ka nau Robert Trump. Dai tein i din ko kun ne mu” tiin President Trump nih cun White House nih cathluan an chuah mi ah a tial hi a si.\nCacawn ninga ni ah kha President Trump nih a naupa Robert Trump hi New York siizung pakhat ah a va zoh i minutes 45 tluk a umpi, cu cu a donghnak bik an i hmuh zong a si i zei bantuk zawtnak ruang ahdah Robert Trump hi a thih ti cu langhter a si lo.\nKum 71 a si mi Robert Trump hi a upa President Trump cung ah an hngakchiat lio tein zumawktlak tein a nung zungzal mi a si i kan hnu ah President Trump soisel nak le thangchiat nak cauk “Too Much and Never Enough: How My Family Created the World’s Most Dangerous Man” ti mi an chuah zong ah khan hi cauk chuahtu pawl hi tazacuai tu hna a si nain hlawhtlin nak a rak hmu lo.\nPresident Trump nih a chim rih mi cu “ka nau hniang Robert Trump hi mi tampi nih theih le hngalh mi cu a si lo nain kan chungkhar ah a biapi bik mi pa a si, ka cung ah dawtnak taktak a ngei i zumh awk tlak le bochan awktlak pasal tha a si” tiah a chim.


Min Aung Hlaing le Ralhrang nih, Daw Aung San Suu Kyi aum ti lailo caah! – The Cherry Par\nMin Aung Hlaing le Ralhrang nih, Daw Aung San Suu Kyi aum ti lailo caah!\nJanuary 13, 2022 Cherry News\nAmay Suh Ramrian Hi Adih Taktak Cang Maw: PG (82)\nKum (30) chung Anasin le Ralhrang hna hremhnak aphunphun cu: Hrikthak lobakin, a intuar khawhtu, Kanpi Amay Suh hi, Tutan thiamloco ternak nih, Kawlram Politic in, acan adih ter lai maw? Hranhram in Uknak Chuttu Ralhrang Rallokap Cozah nih Kanpi Amay Suh cu:\nKawlram Ramrian ah um ve hlah seh ti an duh; Thiamloco ternak (Cases) ahmuh (12) he tazacuai asi; Kum 100 thongthlak khawh asi; Ahmuh 5 in kum 6 thong thlak cia asi (January 10 ah biaceihmi case 3 caah kum 4 thongthlakmi telin); Kan hnu lei ahkhan Ahmuh (2) caah kum (4) thongthlak asi i, MAH nih kum (2) a zangfah; MAH nih a ukchung kum 7 aza cang tinak asi; Cucaah Vawlei mifim rual le Ram hruaitu hna nih, Amay Suh i Ramrian cu adih tak tak cang lai, tiah an Profet dih cang.\nDASSK tazacuainak ahmuh vialte hi, ahram a umlo mi; Hranhram in, Sualnak kawlin, Thiamloco ter; Zumhawktlak asilo mi lawngte ansi caah; Kawlram Ramrian in DASSK Ṭhawlh anduh tinak Tehte cu asi. Hi ahmuh (12) in an hlawhtlin rihlo ahcun; Ahmuh dang an kawl Ṭhan lai. An hlawhtlin rihlo ahcun lamdang in a sual an kawl Ṭhan lai.\nMAH nih a tuahding mi thimhnak ah DASSK i telve lo kha an saduhthah asi. DASSK tello NLD le Party dang cu an cohlan dih ko. Anmah nih thimhnak ah i tel an duh le duhlo, mipi zawn an ruah le ruahlo, mipi lei ah um in an Ṭanh le Ṭanhlo nih lai arel lai. NLD Luban le NLD MP tamnawn nih Rallokap he sen an thuh caah, NLD party cu phung ningin a nungrih ko tiah Zawmelung nih ati.\nAdam lomi Anu Khin Ci zohkhen awk ah England in arak tlun taa mi DASSK cu: 8888 Dothlennak aathawk tir he acan aatawn ve. 8888 phu nih bia an chimhter caah Kawlram ah popular hram aa thawk. A min a thang tuk palia i lar ngai ngai in, Kawlram Ramrian ah, Cungsangbik le Cungnungbik dirhmun a phan colh ve. Ralhrang Ni Vung sin in, Uknak Chut awk ah, an fial nain, kei cu Politician kasilo caah, ka ngamh lo tiah, arak leh hna. U Nu nih Ni Vung nih Uknak hranhram in, a ka chut caah, adikmi uktu cu, keimah kasi caah, kasin ah uknak ka chanh uh tiah, U Nu nih, a phuang tikah DASSK nih a cohlan lo.\nRam dindeihnak ahnursuan tiah, 1990 July 20 ah, a voikhat nak, Inn thongthlak arak si. Ralbawihlun U Tin Oo le U Aung Shwe te ho in, NLD party an derh i DASSK cu an sawm ve. 8888 phu cu Party derh awk ah can an ngeih lo, Ralhrang le Anasin Ni Vung thlaknak caah, Dothlennak tu ah, Nunnak le Thisen, pekchan in, an can adih ve. 8888 theipar cu NLD le DASSK nih khim tein an baar.\n1990 May thla ah thimhnak tuah asi. Todan 485 chungah NLD nih 392 a hmuh. SPDC nih an cohlan duhlo i, anaa an chanh duh hna lo caah, 1991 October thawkin, DASSK cu Innthong an thlak. 19 July lawngah DASSK cu TV ah, Kumkhat ah voikhat te, Mipi nih, hmuh khawh arak si. Apa Uk Sang Tlanlung ah Pangpar in a va biak caan asi.\nThang Sui le Ralhrang Rallokap Cozah chan ah, Kum 6 Inn thongthlak asi hnu ah, DASSK cu,1995 ah, cikkhat te a luat. Cu lio zong ah, NLD minung hna kha, target ah chiah in, an sualnak, an kawl lengmang hna caah, Thang Sui le Rallokap nih, Nuhrin Covo tampi an buar tiah Amnesty International timi Vawlei Pumpi Zalon Tertu phu nih, 1997 ah ca an chuah.\n1997 kum ah A pasal Micheal Eris a thi. England ah ka tlung ahcun, kawlram ka lut Ṭhan khawh ti lailo, ti a phang caah, DASSK cu, A Pasal ruak hum ah, England ah, ka loin a um. Thang Sui nihcun kal sehlaw, tlung ti hlah seh, ti aduh. Kawl ram Politic ah, DASSK umlo kha an duh mi asi.\n2003 May 13 ah, Dipezin ah, Rallokap minung hna nih, DASSK cu thah an zalh. NLD chungtel (70) leng an thi. Luat awk asi khawklo mi chungin, DASSK cu a luat. A luatlo dengmang. Dipezin kong he pehtlai in, a himbawm lo tuk caah tiah, DASSK cu Innthong thlak asi ṭhan. 2008 May thla ah, American mi, John William nih, DASSK he tawn ding in, Tilio in, DASSK inn ah Ni (2) a cam caah, DASSK Inn thongthlak can cu, thla 18 ankarh ṭhan.\n2010 Thimhnak, adih hnu thla (1) ah, DASSK Innthong thlak can cu adih ve. Thimhnak ah, DASSK i tel khawh ve hlah seh timi le Kawlram Ramrian ah DASSK um ve hlah seh timi Thang Sui le Ralhrang Rallokap, an saduhthah a tling bak ve. Cuticun U Tin Sui hruaimi USDP nih, PM todan tambik an hmuh ve. Tin Sui cu Tamada a tuan i, ဖားတစ်ပိုင်းငါးတစ်ပိုင်းအစိုးရ timi Ralhrang Rallokap hnarcheu Cozah hram aa thawk ve.\nTutan MAH nih DASSK a tuahto dan hi hlanchan an lamthluan hlun asi. DASSK i Kum (30) chung ramrian kha hloh cikcek aduh caah, ahmuh phun phun tuah in, Thiamloco ternak phunzakip he, thong inn ah, a can dih sehlaw, Kawlram Politic in, DASSK tlau seh, ti kha, timh ciamam tein, thil an tuah mi asi.\nHunter Marston, Australia Amyotha University, nih, DASSK caah, Kawlram ramrian cu, a dik cikcek cang, ti khawh asi. Anasin thlaknak le Ralhrang Rallokap dohnak belte, Amah DASSK thawngin, a daih bal lailo ati. Alinsa deuh lai ati.\nHmailei Ramkhel rian ah, DASSK aa tel ti lailo nain, amah chan ah, a tuah khawh lomi, Federal Democracy lei tu ah, karhlan diam asi cang. Hlanlio Dothlennak cu DASSK ah aa hngat nain, Paucan Dothlennak cu GZ mino ah aa hngat. DASSK loin lamkal kan thiam cang tinak asi caah, Kawlram hi aa thlen bak lai i, a ṭhancho bak cang lai ti zong, 100% a fiang fawn.\nGZ thawngin Singapore cu, kum (20) ah, kan lawnh lai i, Vawleipi ah Dotlami le a ṭhancho mi, miphun le ram ah, kan i sersiam khawh ve cang lai. Ram hruaitu thar cu, GZ mino in, aa siam te lai. Ram hruaitu hna hi, kawl miphun lawngin siloin, Miphun kip hna sin in, tampi an chuak cang i, an chuak rih te lai. Kawlram hruai ning zong, cungtang aa letthal dih te lai.\nDASSK a um tilo zong ah, mipi nih, kan duhmi zalonnak le Federal Democracy Dothlennak cu, a linsa chin chin lai, tuanbia ah aum bal lomi, Teinak Cungnung he, inn kan tlun can a phan te lai. Cucan cu ara lio i, asi cuahmah fawn. MAH le Ralhrang Rallokap nih, DASSK aum ti lailo caah, fawi tein kan ukpen khawh lai timi Saduhtha le Theory an rawk dih cikcek mi belte, ruah ah, khat lei in, lungṭha lehlam lo. Zeitiawk ṭha hlah.MAH le Rallokap Uico rual an dongh ni kha, Kan Pathian nih, a rat ter cang, Vancung Pathian nih thimh hlei in thlahmi GZ mino, CDF, PDF thawngin. Credit: Saya H. Rung Kaw\n← CNA ralbawi Major Ngun Vung nih ram le miphun ca ah a nunnak a pek.\nMajor Ngun Vung Meitei Damiah Pawl Nih An Kan Thah Piakmi Cu A Poi Tuk Hringhran Ko E! →


ICBM Gospel: Indy Revival Group to CCBC, IL | Chin Baptist Churches USA\nICBM Gospel: Indy Revival Group to CCBC, IL\nFriday, June 5, 2015 - 22:35\nNizan October 13,2013 ah Chicago Chin Baptist Church(CCBC) ah Indianapolis in ICBM Revival team a kal mi hna aiawh in thawng kan thanh ve hna. Indianapolis ah hin CBCUSA chungtel Khrihfabu 6 kan um i pa hnih hna cu an i relrem thiam deuh lo caah Khrihfabu pali (ICBC,CEBC,ZCC le CCC) chungin mino 14 le an upa Simon pa he tiah CCBC Khrihfabu kan va leeng hna. An team leader Mai Hlawn Za Iang (Aahlawng) nih a hruai hna i an i nuam ngaingai. An lung aa rual tuk i an caan hmang mi hna zong lung a hmui tuk hringhran. Pathian Thiang Thlarau nih a um pi hna i vancung mi ko khi an lo ko. ICBM Revival group ca i an i pumpeknak zoh tikah uar an um tuk. Cheukhat cu voi 6 a vak cang mi zong an um i voi 5 voi 4 voi 3 ti hna an si dih. A voikhatnak a vak mi cu keimah long ka si i an hmai ka khap pah hna lo.\nICBM Revival vahnak caah tuanvo ngeitu Pastor Ronald Charles cungah ka lung a tling pah ti lo. ICBM Director Rev.Dr. Cung Lian Hup nih ICBM cu a UN min asi i original min takcu CCOC ati bantuk in kan fa le hi CCOC palai Revival team a vak tawn mi bak kha an si ve ko, action song an piah lo mi long asi. An i biatak ning hi vancungmi ko an lo ka ti cang kha. Kan lennak hna Khrihfabu zong nih CCOC bantuk in an rak kan cohlang ve, lungthawh thanuam tuk in an kan dong i an kan kilkawi i an kan conghram ve. Kan dihlak minung 15 kan si i phu nga in kan i then i inn kip thlacam kan vah cu CCOC a voikhatnak bak kha kan si ko. An hlaremh that le an solo that le ngaihnuam cu an mak lawlaw. Kan team lead (Aahlawng)nih Zarhpi chun pumh ah chairperson a kan tuan piak i Khrihfabu a ningpi in a cawl ter. Mai Ca Tin Rem (Tin Tin) nih ICBM riantuannak kong presentation a kan tuah piak i lung a hmui tuk. Amah pumpak in kawlram i nah-tah-lah riantuannak kong a tonmi a kan share chap mi nih a fianter chin i lung a thawh ter khun i mi hnarno hna a tam ter. Pumhnak voihnih kan ngei kho i kan i nuam taktak ko. A tu tan kan team cu ka hmai an ka hngalter i ka hna an ka ngamter i kaa lunghmui taktak ko. “Excellent Team” bak an si ko.\nKan lennak Khrihfabu hi Chicago Chin Baptist Church (CCBC) an si i Pastor an ngeih lonak in kumkhat leng an si cang. Church chairman ah Pu San Aung (Solomon pa) a si i a riantuan ti hawi Khrihfabu upa he Khrihfabu an zohkhenh ning cu uar an um tuk. Zohchunh awktlak taktak an si ko. Khrihfabu an zohkhenh ningcang kan zoh tik hna ah thazang tamtuk an kan pek. Chungtel pawl nawl an ngeih ning le Chairman le upa pawl an lung aa rual ning le an i pumpek ning zoh tikah Jesuh mui an cuang dih.\nCBCUSA chungtel an si lo nain an lungput cu CBCUSA ah an um ko. An kan ti mi cu ICBM nan ti lengmang mi CCOC riantuannak ah cun kan i tel peng ve ko lai an kan ti mi nih a kan lawmhter ngai. Bawipa nih thluachuahnak pe ko hna seh. Kan program adih hnu ah CCBC mino nih Chicago downtown an rak kan hel pi i annih zong inn ah an tlung i kannih zong kan khua ah kan rak kir i Pathian lamhruainak in dam tein in Zarhpini zan ah kan rak phan than ve.\nBawipa nih CBCUSA le aa hmaitlak mi ICBM riantuannak cu thluachuahnak pe chin ko seh………..Amen.\nICBM Revival team to CCBC aiawhtu,\nPeter Darkham Thangngan (Simon pa)\nCBCUSA Tangka Kuatnak Form\nTanka kuat tik ah a tanglei sin ah thawngthanhding a si lai.\nCBCUSA Office Secretary: cbcusatr@yahoo.com\nCBCUSA Financial Seretary: cbcusafc@yahoo.com\nICBM Lungkhar Biakinn\nICBMC Revival Team 2016\nICBM Missionaries Training\nICBM Gospel: Cactus CCC to DCBC, Dallas\nPosted on: Jun 05, 2015\nICBM Gospel: MCBC, MI to CCBC, Ohio


Kawl Ralkap nih Paletwa ah khuami an kah hna; 500 leng Paletwa an chuak kho lo – THE CHINLAND POST\nKawl Ralkap nih Paletwa ah khuami an kah hna; 500 leng Paletwa an chuak kho lo\nSalai Tluangkipthang – Kawl Ralkap LID 11 nih tilawng 50 tluk in Paletwa in Khua lei kir a timi minung 500 leng cu meithal in an kah hna ruang ah an an kal kho lo, Paletwa ah an i tap ko tiah Chin Human Rights Organization (CHRO) nih July 8 ah cathanh an chuah.\n“Kawl Ralkap phu Light Infantry Division (LID) 11 tang ah a ummi ralkap cheukhat hi Paletwa in minute 3 tluk lawng in kalnak hmun Kaladan Tiva kiang ah umhmun khuar in an congh. Tlungkal pawl cu meithal kah in an tlerh hna caah ahohmanh an khua lei kir ngam lo in Paletwa khuapi chung ah an i tap ko” tiah theih a si.\n“July 6, zing sml. 7 tluk ahkhan, tilawng 4 hmai an an kal chung a hnu ah lawng tampi n ih an zulh hna. Cu hmai a kalmi lawng 4 cu Kawl Ralkap nih varal in an rak kah hna, meithal zun 6 leng an puah hnawh hna caah hmailei kal ngam tilo in an kir than” tiah CHRO nih a thanh.\nKawl Ralkap vanlawng nih Khuate a rak kahnak ah hma a tuarmi Sami an phanhpi hna lio. Photo: Supplied\nKhuami nih Kawl Ralkap LID 11 upa (commander) sin ah tlunkalnak nawl zong an hal ko cang i tlunkalnak nawl zong an onh ko hna. Asinain, Tiva kiangkap ah umhmun khuar in a cawngtu tanglei ralkap pawl nih kalter duh lo in, an kah hna hi a si tiah theih a si.\nCathanh ning in, “atuhi, Paletwa ah ni 10 leng kan um cang. Inn lei kan kir khawhnak hnga ding caah Paletwa a taap mi min cazin zong kan khomh i, cozah (htwe-oh) sin ah kan pek cang. Nain, nihin tiang ah zeihmanh an kan tawlrel piak lo. Kan phu in voi 4 tluk Paletwa chuahtak in khua lei ah kir kan i thawh cang, nain an kan kah ruang ah kan kal ngam lo, kan kir than. Hnu lei ah kir than lo in pah chih u sihlaw, meithal kuan hma in kan thi hrimhrim lai” tiah Khuabawi pakhat nih CHRO sin ah a chim.\nPaletwa ah a tangmi khuami a tam deuh hi herhhai cawk ah a rak phanmi khuami hna, cozah siangcachim hna, cun ngandamnak zung riantuantu hna, Khuabawi le khuatekomh (ohsuh) cazi hna an si. Cozah riantiantu hna cu an thlahlawh hlam ah a rami deuh an si i, Khuabawi te bel cu cozah (htwe-oh) nih thlafatin tuahmi meting kai ah rak phanmi an si tiah kan theih.\n“Paletwa khuapi chung lei rak luh hi cu an kan kham lo. Nain, Paletwa in chuah hi an kan kham. Kan luh lei ah zeihmanh buaibainak zong a um lo, kan kir lei lawng ah an kan buaimi hi zeidah a si hnga, ka fiang kho hrimhrim lo” tiah Khuabawi pakhat nih a chim.\nAtu bantukin, Kawl Ralkap nih mi tlungkal meithal in an kah hna ruang ah June 10 ah LID 22 nih kum 43 Myo Thant cu ralzam hna caah facang phorh ding hawile he an rak kal lio ah Seint Sin khua ah an rak kah hna nak ah a thi. Cun, May 20 zong ah kum 70 a simi Daw Hawi Khin cu Paletwa ummi ralzaam caah a hawile 10 he tihthing phorh an kalnak ah lawng cung ah Kawl Ralkap nih an rak kah hna nak in a nunnak a rak liam cang tiah theih a si.#\nPrevious Ram Sernak Tawhfung Simi Phunghrampi Remh Khawhnak Lam Pali\nNext CNLD Hi Chin Miphun Party A Si Lo Nan Ti Maw?


LUNGTHIN THAR LE THLARAU THAR (A New Heart and A New Spirit)\nBible Cang Thim\n1. Lungthin thar kan pek hna lai i thlarau thar nan chungah ka khumh lai. Nan pum chungin lung bantukin a hakmi nan lung kha ka lak lai i titsa bantukin a nemmi lung kha kan pek hna lai. 27Ka thlarau cu nan chungah ka khumh lai i ka nawlbia he aa tlak in kan umter hna lai i ka phunglam zulh in nan nung lai. (Ezekiel 36:26-27)\n2. 10Maw Pathian, ka chungah hin, lungthin thar ka serpiak law, a thar le zumhtlak a simi ruahnak, ka chungah chia ko. 11Na umnak hmun khan ka ṭhawl hlah, na thiang thlarau kha ka lakkanh hlah. 12Na khamhnak chungin a chuakmi lawmhnak kha ka pe ṭhan law ka lungthin cu nangmah nawl zulh duhmi ah ser ko. (Salm 51:10-12)\n3. 2Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh. Cu tikah a ṭhami thil le Pathian nih a lawmhmi thil le a tlingmi thil kha nan hngalh khawh lai, cucu Pathian duhmi an si. (Rom. 12:2)\n2002 ah No. (1), BHE, Hakha ah tangkua ka kai. Ka nute nih angki hrang tharte a rak ka cawk piak. I hruk hmasat lai ka rak ṭih tuk. Ka rak i hruk ngam satsai lo.\nVoikhat ka suk hnu lawngah hnangam te le siarem tein ka rak i hruk khawh. Zeicahtiah hawile nih capoh lai le soi lai ka ṭih. Thil thar nakin thil hlun hruk ka rak duh deuh. Keimah bantukin thil thar nakin thil hlun a uar deuh rihmi kan um kho men. Nuning hlun, ruahning hlun, pomning hlun kha i tlaih peng i nunning thar, ruahning thar, pomning thar, i hruaining thar hna cohlan i harh ngai a um kho mi a si. Cucaah kum 2014 chungah lungthin thar le thlarau thar i hruk in cu lungthin thar le thlarau thar nih a chuahtermi nunning thar, ruahning thar, tuahserning thar lei ah kar hlan dingin kan sawm hna. Kan i ralring dingmi belte cu zei paoh te hi a thar lei ah thlen dih i timh ding a si lo. A hlun lakah a ṭhami a um ve. Cu a ṭhami cu rawkral lo tein zohkhenh kilven i a ṭha lomi kha a ṭha lei ah thlen ding a si. Zeicahtiah tharmi paoh a ṭhami a si hlei lo i a hlunmi paoh hi a chiami a si hlei lo.\nA tharmi sinak le thlennak hi ṭhen awk a ṭha lo. Cu thlennak cu lungthin in aa thawkmi thlennak a si awk a si. Zeicahtiah lungthin cu nunnak i a muru (center) a si. Kan nunnak hi lungthin nih a hruai dih. Lungthin a hmaan lo ahcun kan biachimh holhrel le khuaruah tuaktanning zong a hmaan lo. Mi cheu cu lungthin i tei khawh lo ruangah mah le mah harnak kan i pe i mi zong kan pek hna pin ah a donghnak ah mah le mah i thatnak tiang kan phan. Cucaah lungthin thar ngeih cu a biapi tuk hringhran.\nCun, thlarau lei thlennak zong tlukte in a biapi. Matt. 12:31-32 ah, “Thiang Thlarau ralchanh in bia thalo a chimmi cu tu chan ah siseh, hmailei chan ah siseh, ngaihthiam khawh an si lai lo” tiah kan hmuh. Cucaah Thiang Thlarau nih ukmi le hruaimi si hi kan herh chin lengmang. Zeicahtiah, vawlei thilri tlaihchannak (materialism) le vawlei pumsa diriamter duhnak (hedonism) hna nih an kan zuamcawh cuahmah. Thil dik le dik lo thleiden khawh a har tuk chan le Pathian a lawmhtermi thil tuah khawh a har tuk chan ah kan um. Cu vialte thil cu kan tei khawh i Pathian nih a lawmhmi thil kan tuah khawh nakhnga Thiang Thlarau umpi lamhruainak kan herh zungzal (Rom. 12:2).\nLungthin thar le thlarau thar ti tikah kan lungthin le kan thlarau kan thlen a herh tinak a si. A siah, zeibantuk lungthin le thlarau kha dah zeibantuk lungthin le thlarau ah kan thlen a herh? Pumpak cio nih kanmah tein bia vun i hal ta u sih. A pakhatnak kan i hal dingmi cu: ka nunnak ah Pathian nih zeidah thlenter a ka duh? Pahnihnak ah: cu Pathian nih thlenter a ka duhmi cu zeitindah ka thlen khawh lai? Cucu kan ruah khawh deuhnak ah Israelmi hna nunnak ah Pathian nih zeibantuk lungthin le thlarau kha dah, zeibantuk lungthin le thlarau ah thlenter a duh hna timi kha zoh tuah u sih.\n1. Lungthin Thar (A New Heart)\nPathian nih Israelmi thlenter a duhmi hna lungthin cu lung bantukin a hakmi lungthin (stony heart) kha titsa bantukin a nemmi lungthin (the heart of flesh) ah thlen ding a si. Ezek. 36:26-27 hi Ezek. 11:18-20 ah kan hmuh khawh rih. Ezekiel nih “lung bantukin a hakmi lungthin” a timi ahhin phun hnih in chim ka duh. Lung bantukin a hakmi lungthin cu:\n1) Pathian le a bia a cohlang lo i zei ah a rel lomi lungthin (Ezek. 2:4; 3:7). Lungthin thar a timi cu titsa bantukin a nemmi kha a si i cucu Pathian kha hngalh i a sinah kir lungthin kha a si (Jer. 24:7). Hi ah “Pathian hngalh” timi hi “nu le va nih thuk piin an i pehtlaih bantukin Pathian he pehtlaihnak thukpi ngeih” kha a chim duhmi a si (Gen. 4: 17). Phundang in chim ahcun, Pathian kha uktu ah i ser i cu uktu Pathian i a nawlbia hna cu an lungthin catlap bak ah tial kha a si (Jer. 31:33).\n An pupa thawk in nihin ni hrimhrim tiangin keimah kha an ka doh lengmang ko i atu i nangmah kan thlahnak zong hi mi lungṭhawng le mi lungkhong mi chan a si.\n Sihmanhsehlaw Israel mi nih cun na bia ngaih kha an duh lai lo, zeicahtiah keimah ka bia ngaih kha an duh lo i annih cu ningzah hngal lomi le lung a hak i a ṭhawng hringhranmi an si.\n Keimah hngalh khawhnak lungthin kha ka pek hna lai, zeicahtiah keimah cu Bawipa ka si; an lungthin a dihumnak in keimah sinah an kir ṭhan lai caah annih cu ka mi an si lai i kei cu an Pathian ka si lai.\n Kain nih a nupi cu a hngalh i fa a pawi i fapa pakhat a hrin i a min ah Enok a sak. Cun Kain nih cun khua pakhat a ser i cu khua cu a min ah a fapa min chuankhan in Enok a sak.\n Sihmanhsehlaw cu caan cu a phak tikah, Israel mi hna he biakamnak ka ser laimi cu mah hihi a si: Ka phunglam cu an chungah ka chiah lai i an lungthin cungah ka ṭial lai. Keimah cu an Pathian ka si lai i annih cu ka mi an si lai,” tiah Bawipa nih a ti.\njohn lyan December 13, 2014 at 8:28 PM


Kum 16 Nute A Darling Pa Nih An Daunak Video A Phozar Ruangah Hri In A Awk-that – Chin World News Evening\nIndia ram Chharanapar peng Gujarats Ahmedabad ah a ummi kum 16 nute a min langhter lomi cu a darlingpa he an i daunak video a phozar caah a lungfah ngaihchiat tuk ruangah le aningzah tuk ruangah amah umnak khan chungah ah cacawn nikhatni ah a awk-that tiah cacawn hnihni ah palik nih an chim hi a si.\n“A darling pa nih a hawile pathum sinah a darling nu he an i daunak video cu a kuat hna i a hawile pathum nih midang hna sinah an phorzar ṭhan i, February 29 ngakchia nute a chungkhar le nih a darling pa cu palik sinah reportnak an tuah,” tiah palik pa nih a chim.\n“Kum (16) nute cu a darling pa nih an daunak video a tawite a rak lak i cucu an video cu a hawile sinah a phozar tikah a dalring nute nih cun a thei i ngaichia, lung nuam loin a um i a hnuah amah umnak inn khan ah hri in a awk,” tiah Palik luttlai pakhat nih a chim.\n“ Kum (16) nute a darlingpa cu kum tlinglo ngakchia tliahhrem rape under sections of IPC and Protection of Children from Sexual Offences (POCSO) nih palik nih an tlaih i, a hawile pathum zong cuti bantukin video an phozar ve ruangah thongthlak an si ve cang. An hawikom pali ning in tlaih an si cang, ” tiah a chim chap.\nCoronavirus In A Zawmi Chin/Mizo Nu A Dam Thil Sining Vialte A Chim Phuan Dih-Video


ATU HIN ARAUH HLANAH THIL LIANNGAN TAKTAK NAN HMUH LAI – PRESIDENT DONALD TRUMP – Chin 11 News\nATU HIN ARAUH HLANAH THIL LIANNGAN TAKTAK NAN HMUH LAI – PRESIDENT DONALD TRUMP\nRai a len liopi le minung nunning tawn bantuk zongin khua kan sak khawh lo lioah hin kan hmaite ah Khrihfa hna kan sunhsak bikmi Kharisamat ni sunglawi cu kan hun naih cuahmah liopi cu a si i kan duhning bantukin caan hmang kho hna hmanh hlah usilaw Pathian hruainak tangah nan caan cio kha rak hmang cio dingin kan duhpiak taktak ko hna.\nAmerica President 2020 Election lei hun zoh hna usilaw, Party pahnih Republican le Democrats hna zong cu ih caan hmanh ngei huaha loin caan an hman liopi cu a si i, a donghnak ah hmunkhat ah an ṭang ṭi hna cu a si bik ko. Zeibantuk dirhmun ko khi dek caan nih a hun chuahpi te hnga? Vawleicung Mainstream media hna nih ningcang lo le mumal lo taktak in bia an kalpi ruangah hin kannih pawl nihcun Source caah thawngzamhbu zumhtlak taktak tiah kan theihmi hna, The Epoch Time, NTD, OAN, RSBN tbk hna sinin kan thawng theihmi cu ka hun chim ve hna lai cu.\nSIDNEY POWELL LAWSUIT HLAWTPIAK A SI:- Nizan zanlei hrawngah khan Attorney minngei le ralṭha, America hi dinnak ah a dir ṭhan khawh nakhnga le US Election konglam ah biadik taktak phorhchuah a si khawh nakhnga Trump legal team pawl bawmtu, Sidney Powell nih Michigan State i Lawsuit a file mi cu Michigan Federal Judge Linda Parker nih a cohlanpiak duh lo ti cu One American News nih a hun langhter i Powell Lawsuit file hnonpiaktu Federal Judge hi Obama chan lio i Federal Judge caah rian an rak pekmi kha a si.\nHitihin Michigan i Lawsuit file hnonpiak a si ne ahcun Supreme Court of the United States (SCOTUS) lei panhnak lamtluan zawhnak HLEI thar a si kho hnga maw? ti hi biahalnak a si ṭhan ai. US President ithimnak ahhin thil diklo tukmi le vote firnak le vote vaivuanhnak lian taktak Trump legal team hna nih video clip he tiangin fiang taktak in an taarlangh bu le biatheitu thong tampi nih an chim cuahmah ko bu zongah aa theihter duh bak lotu Georgia Governor Brian Kremp nihcun Georgia State ahhin thil kalsual pakhat hmanh kan hmu lo i, Joe Biden tlinnak Certified hi a raohhlanah kan chuah cang lai a ti khawh rih ko cu e!!!\nSihmanhsehlaw hi bia kan tuaktân lioah hin Georgia State Republican Legislator, Senator le House of Representative hna nihcun biachimnak le chuahpimi an ngei ve fawn lo cu teh, bia an khawmhsuatmi cu maw zumhtlaklo an si hnga. Hi lioah One American News (OAN) nihcun Battleground state i Joe Biden vote ningte in a hmuhning le vote firnak a hmuhning hitihin a hun taarlangh: Pensslvania – 81,000, Vote lem – 121,000 Wisconsin – 20,000 Vote lem – 200,000 Arizona – 10,000 Vote lem – 300,000 Michigan – 154,000 Vote lem -548,000 Georgia – 12,000 Vote lem – 20,400 pinah Vote Democrates pawl bawinak State Nevada i Biden Vote hmuhning dirhmun cu hibantukin a si. 33,000 Mitthi vote – 1,500 Umnak hmun aa thial cangmi – 2,500 Voters address um lo – 6,000 Hika lei i um lo – 8,000 Sipuazi tuah pawl – 15,000 State lenglei um cangmi – 20,000 Vote thlak nolh – 42,000 Vote firmi – 95,000 rori an hun taarlangh i, biafiang taktak va si rih lo hmanh selaw khika lawng hmanh in thil diklo tam taktak an rak phum henghung ti cu a fiang ngaingai ko. Hi nak tam hmanh hi a si kho ti a si.\nHi ti lawmmam in thil hman lo a um ko ti a fiang tuk komi hi mainstream media pawl nih taarlang duh hna hlah hmanhsehlaw Conservative media pawl nih an taarlangh ve thotho ko caah hin hi thawngpang tiangin Trump supporters hna nihcun US States hmunkip ah Bus in Rally an ngei cuahmah ve i an kalnak kipah mipi hi an tam hringhren. Mainstream media pawl nih a tlinglo leikam in an phuan lioah mah tluk lawmmam in Donald Trump nih America ram chungah amah dirpitu a ngeihning hi Political Analyst hna tiang nih khuaruahhar taktak a si an ti i thil kalsual pakhat khat cu a um hrimhrim ko ti hi an zumh chin lengmang.\nHi lio caan ahhin Trump team hna caah thawngpang duhnung lemlo a rak um ve ai, cucu Trump legal team hruaitu Rudy Giuliani nih covid-19 positive a sinak hun theih a si i, asinain vanṭhat ah lungretheih awk a si lo ti a hung si i, Trump Attorney nu muidawh le duhnung, Giuliani he Public hearing tuahnak hmunah aa zulkhâlmi Jenna Ellis tu cu negative a rak si celngel. Sihmanhsehlaw Giuliani aa tel khawh lo chung zongah Attorney minlang taktak Jenna Ellis, Sidney Powell, Lin Wood te pawl cu fek taktak in an dir ko caah thinphan awk pakhat hmanh a um lo.\nTRUMP NIH MARTIAL LAW A PHUANG ZAU HNGA MAW?: Georgia State biachuahnak zohchunh in President Donald Trump nih Martial Law a phuang thut hnga maw ti hi theih a har a si rih. Nutaite ah khan ramleng um US ralkap a kirter thluahmah hna i, Dems pawl thinhun in an iseh dih deng lioah ramleng in ralkap kir a tlungmi hna le an chungkhar hna cu lawmhnak mitthli he an rak ipom cio hna cu si.\nPresident Trump cu thangṭhat lawngte a co ko. Culioah cun President Trump nihcun amah a rak do zungzaltu Defence Secretary Mark Esper a phuahka naite ah khan a aiawhtu dingah Christopher C. Miller a chiah i anih zong nih Department of Defence hruaitu cheukhat a phuah chin ve hna tiah theih a si. Hi bantukin thil a hung kal thluahmah ruang le election dirhmun a ṭhat lo tuk ruangah hin mi tampi nihcun President Trump caah ruahnawl har ngai si ko hmanhsehlaw US Constitution nih a sianh ko bantukin “Martial Law” hna phuan aa tim i si hnga maw ti a zum zong an tampi cang. Martial Law phuan ding hi a donghnak dirhmun harnak taktak zawn i hmanmi a si caah hin America a daw taktaktu President Trump caah hin thil fawi lo le thil har taktakmi a si kho.\nSihmanhsehlaw America ramah dinnak le felnak um loin buainak ngan taktak a tlun ding nih Trump tlaknak ding a si ahcun le mah ram hmanh a rawk dih cikcek zong poi a ti lomi hna khamnak dingah cun MARTIAL LAW hman ding hi US a tlûk ding nakcha cun le CIVIL WAR in ivennak dingah cun hman herh bikmi a si ti zong maw an ti!! US Army Chief pawl hna le US Police Department hruaitu hna pinah US Army hruaitu hlun aa din cangmi hna tiang nih Donald Trump ruahnak an pek lulh cang!!\nA si khawhnak dihlak chuah in America dawtu le President hlawhman zong US Dollar fangkhat lawng a lami, a pinlei vialte misifak zohkhenhnak Charity ah a petu, Donald Trump hi a zuamcawhtu mithurhnawm taktak hna nih hin a sa huat an itongh sual ahcun mu!! A phaknak cu a fâk taktak te lai cu!!!\nRussia President sual tak, a thli in lainawng tam nunsual tiah an chim tawnmi Vladimir Putin tehna, China Communist Party Leader, Republican China aa ti ṭung nain a thli in Dictator ṭihnung taktak Xi Jinping pinah Obama nih a ṭih taktakmi N. Korea Dictator nunsual ṭihnung Kim Jong-un tehna pinah US le Isreal caah mithnawm bantuk hnahnawk a simi IRAN tehna zong hngakchia chimhngai tukmi bantukin a ser khawhmi nihhin a dawtmi America ram sawksâm a timtu hna hi a zoh sawh hna lai ti hi ruat hlah u!! Thil hngakmi maw a ngeih plan ṭha tukmi dah aa ngeih deuh ti hi theih khawh a si rih lo cu!!?\nDonald Trump hi kum 4 chung Whitehouse hngâk rih dingin Bible he bia aa kamnak hmuh ka hiar tlukin, A Slogan Makes America Great Again a tining bantukin thil ṭha lo tuahtu hna a molhter hna nak le ram sersiam dingin a cawlcanghning “The Trump Action” ti hi hmuh ka hiar tuk cang.\nCuticun, Arizona State Republican Legislature hna nih Election Decertification kongah Press Conference an kawhmi cu The Epoch Time le NTD hna nih Live in an thlah deng cang i, an biafunnak kan hun thei kho deuh rih lo i si. Joe Biden hi ka thangchiat bal lem lo i, keimah nih thil ka hmuhning ka hun share ve cu. Mani-a Chhangte


CNLD PAWL RAK I NGAI CHIH TE HLAH UH, SALAI LUNGTHLI TUM – The Chinlung Post\nSalai Lungthlitum:CNLD nih teinak hmuh sual hna sehlaw an chairman Nothankap khi Chief Minister caah an party nih an chuahpi te kho, cubantuk caan ah CNLD MP poah nih an party zulhphung ning in an hotu Nothankap vote an thlak te lai. Cutik lawng ah CNLD vote ka pekmi kha indirect in Nothankap pei vote ka pek ko kha’ timi nai fiang te lai, i chir man a ngei ti lai lo.\nBahu cozah sernak ah CNLD le USDP an tanti sual ahcun CNLD mee ka pekmi kha indirect in ralkap party USDP vote ka pek pei si hoi ne hi tiah na zai len te lai, i chir man ngei hoi te lai lo tiah Thantlang peng Independent in tutan zuamnak luh aa timmi Salai Lung Thli Tum nih a chim tthan.\nRelchih:Zei Caah Dah Chin Miphun Nih NLD Hi Vote Pek Aharh Pakua:Chin miphun nih NLD Party vote pek a herhnak a ruang tampi kan chim cang. Kan chim hrelhmi zong tampi a um ko lai.Chim cawk ding zong a si pek lai lo. Zeicaah tiah kha hlan a liam cia kum 60 chung vialte nakin atu NLD cozah term khat chungah hin Chinram hi tampi aa thleng i NLD nehnang hi hmuh ding a tam deuh tuk. Tutan cu Vice President ( 2 ) dirhmun kong lawng kan chim lai, nain kan bia a sau deuh men lai caah lungsau in a dongh tiang rak rel cio dingin kan sawm hna.\nVice President ( 2 ) dirhmun kong ah biatak phozarnak ( Apologetics ).Chin miphun nih cuti men in Vice President kan hmuh khawh lai timi cu kan zanmang hmanh ah kan rak i ruahchih ngam lomi khi a si. Asinain, Pathian le NLD thawngin kan i ruah ngam lomi thil cu kan hmuh tikah Chin miphun caah cun i lawmh lo awk hrimhrim a tha loh. Asinain hi tluk thil lianngan a kan tuahpiaktu NLD cungah i lawmhnak cang a thei ve lomi minung zong cu an rak um ve hoi. A dawh dang ngaimi bia hmangin VP kongah Chin miphun a kan hlen cuahmah caah mizapi fian khawhnak ah biatak phozarnak tuah ka duh.\nZei bia dah an chim? Pakhatnak. Pu Henry Van Thio nih VP a tuanmi cu NLD nih a kan dawt caah a si lo, Thantlang Peng nih vote an pek caah a si an ti. Thantlang Peng nih cun Pu Henry Van Thio hi VP caah si loin MP ca tu ah vote an pekmi a si. VP tuan kho lakin mipi nih vote pek khawh a si loh. Thantlang Peng nih an dawt caah vote an pekmi cu a si ko. Kawlram pumpi ah midang zong mipi vote pek ruangah MP a tlingmi hi an um ve liangluang ko nain VP an tuan kho hlei loh. President le Vice President si dingah hin mipi thimmi ( elected ) kher kher a hau loh.A lengmi zong tuanter khawh an si.Cucaah kan pu Henry Van Thio VP caah a thimtu cu Pathian le NLD Party bak hi an si ko.\nPahnihnak. Vice President ( 2 ) cu tlangcungmi savo hrim hrim a si an ti.2008 phunghram ah VP hi tlangcungmi savo a sinak kong hmuh ding pakhat hmanh a um loh. 2008 phunghram ah aa tialmi cu Pyithawngsuh hluttaw nih President an thim tikah Pyithu hluttaw nih VP caah pakhat, Amyothar hluttaw nih pakhat, ralkap pawl nih pakhat an chuahpi hna lai i vote pek tikah vote tam bik a hmumi kha President a si lai. A changtu khat VP ( 1 ), vote hmu tlawm bik kha VP ( 2 ) a si lai ti tiang lawng a um.\nPresident le Vice President hna hi mizei savo hmanh a si lo, ruling party nih a duhmi paoh a pekmi savo tu a si deuh. Zei miphun paoh nih tuan khawh dih a si. Tlangcungmi savo zong cu va si bia hmanh ah Kawlram ah miphun 135 a ummi lakah zei ruangah dah Chin miphun kher kher a kan thim hnga? Mah cu pei NLD nih Chin miphun a kan dawtnak cu a si fam hnga cu, si lo maw?\nPathumnak. Term khatte ten chawntermi ( Rotation ) a si an ti. Rotation timi zong hi 2008 phunghrampi ah hmuh ding a um bak lomi a si. Zei party policy hmanh ah a um fawn loh. VP ( 2 ) hi rotation in an rak kalter cangnak tuanbia zong hmuh ding a um hlei loh. 2008 phunghram an fehter hnu in USDP nih 2010-2015 karah anmah duhmi te Shan pa Dr.Sai Moh Kham kha VP ( 2 ) cu an tuanter ko i NLD nih 2016-2020 karah anmah duhmi te Chin pa Dr.Henry Van Thio cu VP ( 2 ) an tuanter ve ko. Hihi rotation ti awk a tha loh.\nParty dang dang, policy hrim hrim zong aa lo lomi an si. USDP nih Shan pa an tuanter cang caah kannih NLD tu nih cun Chinpa seh kan tuanter ti phun khi a si loh. A sullam cu VP ( 2 ) hi ruling party paoh nih an duhmi minung kha a tuanter ko. Rotation a si hrimhrim loh. BIATAK CU MAH HI A SI. USDP & Dr. Sai Moh Kham. USDP cu ralkap nih hruaimi party an si i 2010 election ah khan Advance Vote ( Cu- Tin- Mee ) in a tlingmi an si i mipi zong an rak i lawm lo ngai caah USDP caah cun mipi lunglomhter kha a rak biapi tuk. Election hlan in teinak an hmuh te ding kha an rak tuaktan cia dihmi a si. USDP cozah chungah mizeidah hruaitu si te lai timi cu an putar pa nih a tawlrel dih cia.\nVice President ( 2 ) caah hin mikip nih cohlan khawh dingmi minthang Dr.Sai Kham Leik, ( hlasak thiam Sai Htay Saing hla phuahtu pa kha a si ) hi VP 2 caah an rak timhlamh chungmi cu a si. Amah hi midingfel a si i USDP member zong a si loh. Election zongah aa cuh loh. Ralkap a remlo ngaimi a si. An lemsoi lengmang ko nain a duh bak loh. Amah pumpak hlawknak caah ralkap he riantuantti cu a ruat kho loh.( Kan Chinmi hruaitu cheukhat nih cun Vanthat an ti ko hnga ). Sai Kham Leik an hnek khawh lo caah vansan ah Lashio ah private Sii- khan a hongmi anmah member cia Dr.Sai Moh Kham tu an tuanter thanmi a si.\nB. NLD & Dr.Henry Van Thio. NLD Party zong nih 2015 election hlan in teinak an hmuh si ahcun president le Union Minister cheukhat ca le Chief Minister ca tiangin an rak tuaktan ciami a um ve. Nain Vice President ca le Union Minister cheukhat caah a herhningin tuaktan te dingah chiahmi zong cu a um ve. Kan pi Daw Aung San Suu Kyi nih hin Chin miphun zawn cu a kan ruah hrimhrim ko ti a langhnak bik cu Election hlan te in Chin miphun chungin pakhat khat Union Minister pek te dingin a rak tuaktan ciami a um.2015 Election aa lim tikah NLD nih landslides bakin teinak cu an hmuh.\nA rauh hlan ah Chin MP cheukhat nih Chief Minister kongah ca an tialmi cu NLD CEC sinah an rak pek. Tlawmpal ah Pu Henry Van Thio cu CEC Office ah a va kal i U Win Htein a va ton. Mah lio ah U Win Htein hi NLD Party chungah kan pi nih a zumh bikmi a rak si. Pu Henry Van Thio biachimmi nih U Win Htein lung cu a rak ton tuk hringhran. U Win Htein nih kan pi sinah, ” Chinmi chungin Union Minister caah aa tlak ding minung ka hmuh cang.\nAmah cu Major Henry Van Thio a si. Mitha taktak a si i Union Minister caah si loin Vice President ah thim ding a si ko lo maw? ” tiah a ti i kan pi zong cu a hnatlak ve caah an thimmi a si. Savo phun in tuaktanmi a si loh.( U Win Htein tialmi cauk chung bia. C. Kan pu Dr.Henry Van Thio nih VP hi a peh rih hnga maw? Mah hihi bia halnak tha tak takmi a si. Theih kan duh cio men lai. Ca tialtu hmuhning ahcun a peh rih te ko lai. Amah ah tlin lonak le sual palhnak zei hmanh a um loh. Chin State ah NLD Cozah luban a rak tlungmi paoh nih ” Pu Van Thio cu a teima tak tak si ” an ti pengmi a si.\nMi ding bak a si fawn. Rotation phun in a kal lonak kan langhter hmanh lai. 2015 ah khan USDP nih teinak rak hmu hna sehlaw VP ( 2 ) caah Dr.Sai Moh Kham thiam thiam kha tuanter an rak timh ko. Rotation in kalter an tim loh. Zeitindah kan chim khawh ti ahcun 2016 Pyithawngsuh hluttaw ah President an rak thim lio ah khan NLD nih Pyithu hluttaw in U Htin Kyaw,\nAmyotha hluttaw in Pu Henry Van Thio an rak chuahpi lio ah khan USDP nih Amyotha hluttaw in Dr.Sai Moh Kham thiam thiam an rak chuahpi ve caah tutan thimnak ah NLD nih teinak a hmuh ahcun VP ( 2 ) cu kan Chinmi chungin Dr.Henry Van Thio nih a kan tuanpiak ko rih lai.Cucaah hi tlukin Chin.miphun a kan daw i a kan duhsaktu NLD Party hi vote kan pek hna lo ah zei bantuk party cu dah kan va pek hlei ti hna hnga? Lungfim caan a cu, Chin miphun nih kan covo hmuh than awkah NLD hi vote pe cio hna usih. By Victorpa


𝗗𝗿. 𝗦𝗮𝗹𝗮𝗶 𝗡𝗴𝘂𝗻 𝗖𝘂𝗻𝗴 𝗟𝗶𝗮𝗻 𝗟𝘂 𝗖𝗵𝘂𝗻𝗴 𝗔𝗵 𝗭𝗲𝗶𝗱𝗮𝗵 𝗔 𝗨𝗺 𝗛𝗻𝗴𝗮? By- Si Bawimang Lian – Onlinenungak\n𝗗𝗿. 𝗦𝗮𝗹𝗮𝗶 𝗡𝗴𝘂𝗻 𝗖𝘂𝗻𝗴 𝗟𝗶𝗮𝗻 𝗟𝘂 𝗖𝗵𝘂𝗻𝗴 𝗔𝗵 𝗭𝗲𝗶𝗱𝗮𝗵 𝗔 𝗨𝗺 𝗛𝗻𝗴𝗮? By- Si Bawimang Lian\n𝗗𝗿. 𝗦𝗮𝗹𝗮𝗶 𝗡𝗴𝘂𝗻 𝗖𝘂𝗻𝗴 𝗟𝗶𝗮𝗻 𝗟𝘂 𝗖𝗵𝘂𝗻𝗴 𝗔𝗵 𝗭𝗲𝗶𝗱𝗮𝗵 𝗔 𝗨𝗺 𝗛𝗻𝗴𝗮?\n“If you can’t beat them, Join them,” timi hi Dr. Salai Ngun Cung Lian, CNA/F hlun Thein Sein cozah tang i Myanmar Peace Center a rak ṭuan thawk in tuchun i ralkap State Administration Council (SAC) ruahnak petu tiang a phaktertu a si ti ahcun ka palh tuk lai lo. Amah hrim nih “Kan ral cu an chung ah kan luh i kan tei khawh hna nakding a lam zoh a herh,” ti phun in voi tam ngai a rak chim, a bia in siseh ca in. Atu cu an chung lawng hmanh si ti lo in Myanmar uknak chuh ding tiang in ruahnak a petu (ramchung thil sining theitu pakhat sin theihmi) a van si cang.\nDr. Ngun Cung Lian (NCL) hi 2006 Norway ah a voikhatnak ka rak ton i Vanlian Ceu(Egersund) te inn ah Computer Basic tlawmte khi biaruah pah in a rak ka chimh pah in ka rak theihmi a si. Kuak cawk a ka fial i kan dangh, ka rak ti nain a duh lo caah dollar 5 ca a rak ka pek. Google ah a min “Ngun Cing Lian” tiah ka ṭial sual le “Ka dua aa, na ka cin ter cu fa nei kho lo ding in.” a rak ka ti le ka rak lau ngai. Mah hnu ah 2019 Yangon ah kan i tong ṭhan. A kong (biography) ka ṭial khawh lai ti tiang in ka zulhdawimi, an ca ka relmi Chinmi kan pale pali-nga lakah amah hi ai tel. 2020 February i Kawlram ka tlun lio zong ah CNF i rengsang pakhat, amah he ai naihniammi he bia kan i ruah i CNF in a chuahnak kong zong tlawmpalte a rak ka chimh. February 18, 2021 tiang kha Messenger in ca kan i kua, interview tuah ding le a dirhmun hlat ah.\nAsinain Feb. 19 i Ralkap SAC ruahnak petu mincazin ah a vun i tel ka hmuh le cangka “Mah hi na fehter maw?” tiah ka halmi a ka lehti lo caah thawng fiang a si, amah zong nih a cohlan tiin ka rak i leh. Feb. 20, ah Irrawaddy nih fiang ngaiin a vun ṭial cang fawn.\nDr. Ngun Cung Lian mawhchiatnak le sualphawtnak hi kanmah Chinmi nakin Kawlmi sinah a fakdeuh i tuk a sum khun. A tuanbia kan zoh tikah an mawh lo, nan mawh lo, kan mawh lo. Chinmi a si, dohthlennak a rak tuah vemi a si, USA ah PhD a lak i American a si cangmi pa nih Myanmar cozah sin in uknak a chuttu ralkap SAC ruahnak petu ah a vun cang. Uknak la ding in ruahnak a petu lila zong a si rak kho men tiah thukdeuh a purtu hna nih an ruah fawn. Zeidah a thluak ah um hnga? Amah lawng si lo, ruahnak petu lak i ralkap si lomi paoh khi PhD. le ram le miphun ca i rianṭuan bal lawngte an si. An chanchung i an tuah khawh ding a si lo hmanh ah zeidah an i timhmi a si hnga?\nPhunghram lei thiamsang pakhat dirhmun in Myanmar 2008 phunghram kong a chim tawnmi ka ngaih tawn tikah NLD cozah nih an i lak awk a ṭhami thil a tamngai tiin ka ruah tawnmi hi a tlawm lo. Cu tikah NLD a sawiseltu bik pakhat bantuk in hmuhmi a si. NLD Cozah hi a duh hna lo ruang ah a sawisel (Critize) hna si lo, cun ralkap a dirkamh tuk hna caah a si lo tiah ka ruah. 2008 phunghram cohlang in thimnak ah a lut i Democracy cozah cu sawisel (critize) phung a si.\nCu ti a si ne ah zeiruangah dah ralkap a sawisel ve ne lo, 2008 phunghram hi a ṭhat lonak a chim ne lo, ti a si. A tawinak cun 2008 phunghram hi a lungtling ve lo. Asinain fimthiam (expert) pakhat dirhmun in bia a chimmi a si tiin ka zoh piak. Amah cu chim lo cu phunghram cohlang in thimnak ah ai cuhmi pawl an um ko cu teh. Zei cozah hmanh nih ralkap 25% hi Hluttaw in an hlonh kho hna lo timi hi nangmah keimah zong kan i fiang tuk ko. Tlawmte ralkap thinhunter le an duhning loin rian ṭuan ahcun zeidah a cang timi fiang tuk in kan hmuh. Expert pakhat bantuk in bia a chim tikah kan huatmi ralkap lawng kha kan hmuh piak tawnmi a si tiah ka ruah. Fiang tein a chim tawn, ralkap an thinhunter awk ṭhat loning.\nA cung bia ka chim tikah hin Dr. Ngun Cung Lian ka dirkamhnak a si lo, ka zohnak leikap in ka hmuhning tu a si.\nHluttaw in le NCA/panglong conference in phunghrampi hi an remh kho lai lo timi cu kan ruah ciomi a si. Ralkap he ai naihniammi nih a theih lai. Cutikah Myanmar rammi vialte nih thlen kan duhmi 2008 phunghram hi zeitindah kan thlen khawh lai timi ruat lo in a um lai ka zumh lo. UEC chairman nih ralkap uknak laknak a ruang a ttialning kha zumh a har tuk, zeica tiah Hluttaw ah ralkap 25% chung in 1% nih phunghram remh ding vote an pek ahcun ai remh kho men lai, nain ralkap lutlai kaakipin nih an cohlang hlei lai lo. Uknak an lak tthiamthiam lai. A zei ti lei paoh in 2008 phunghram ning in ralkap nih zeitik paoh ah uknak an lak khawh. Hluttaw nih a kham kho lo.\nKa biahram ah ka kir lai, “Na tei hna lo a si ahcun, an sin ah i fonh,” ti a si, mirangca khi. A sullam cu ralchan in na tei khawh hna lo ahcun an sin ah i fonh law an pur khawh nakding ah, ṭuangṭuan bang vacawl ti khi a sawh. Mah bia hi 1930 kum hrawng i hmuh hmasami political phungthluk pakhat a si. An chung ah luh i caan saupi chung caan rem kawl in a herhning in rianttuan i phur hna, hrawh hna kha a si. Hmutinh belte thlau lo a biapi tuk. Cu a tlamtlin hlan lo cu a rak hruaimi, a rak dirpimi thil/minung le a miphun hna nih heh an mawhchiat, an sawi, chiat an ser, an ral ko lai. Cu vialte cu a theih ko. Raithawinak tu ai thim. Dr. Ngun Cung Lian lungput a si ka ti lo, biafang ka fianhmi a si.\nHi kan miphun hawi, Dr. Salai Ngun Cung Lian luchung, a thluak ahhin zeidah a um hnga? A lungput zong tampi kan thei lo kho men, nan theih khawh men, sihmanhselaw, a luchung ah zeidah a um hnga? Hmanthlak kan hmuhmi kan i palh sual kho.\n2008 Phunghrampi thlen khawh nakding cu ralkap nih an hrawh lawng hi a si. Atu ah an hrawk lo nain hramhram in uknak an lakcang caah mipi tampi nih an thah cang. An doh cang. An duh bak ti lo, a ruang cu zeitik paoh ah ralkap nih uknak lak khawhmi phunghram a si caah a si. Cucu a lungkhong tukmi ralkap nih uknak an lak hi a lam pakhat a si. Dr. Ngun Cung Lian ralkap ruahnak petu a si theih hlan ah ka rak ṭial cang kha, Min Aung Hlaing nih uknak a lakmi a ṭha tuk, tiah.\nTu chun ah NLD nih ca an chuah, “2008 phunghram hi ralkap nih thlen le remh kan duh lo, NLD nih remh ding kan rian ah kan i chiahmi a si.” an ti. Khuaruahhar khi a si. Zeitik hmanh ah NLD nih an remh khawh lo ding a si, a remh kho ding cu ramchung mipi nan si. A ralaimi techin tiang zalonnak ding caah raithawinak um lo in a ngah lo, thisen a luang ko lai, nunnak a liam ko lai, nain kan dir onh peng hna a si ahcun phunghram thar le democracy uknak cu kan ser khawh lai.\nDr. Ngun Cung Lian luchung ah zeidah a um timi ka thei lo. Cucaah ka hmuh khawhmi cu ralkap khawngsii ruahnak petu i ai telmi hi a si le fakpi in ka mawhchiat ve. International nih Sanction an tuah ding ah ka ti khawh chung in kai zuam ve lai. Cun Chin miphun a simi Dr. Ngun Cung Lian hi Faro sin a phan cang, a pa zong pastor a si, zumhmi a ngeimi a si, zeibantuk in zumhnak le ramrian a thleidan ka hngal lo. Kan ruah loning piin Myanmar thlennak a chuahpi khomi ruahnak petu a si khawh nakding ah Khrifa vialte nih kan mawhchiat bu in a caah fakpi in thla kan cam piak kho lai maw? Zeitluk indah kan zumhnak a ṭhawn? Shan pawl nih Dr. Yin Yin Nwe an tuah bantuk khi a ṭhatnak zeihmanh um lo.\nCrd:- Si Bawimang Lian\nRf: Teirial Caṭialtu


RAM LE MIPHUN CAAH PDF LEI IN MINUNG TAMTUK NIH AN NUNNAK AN PEK – The Chinlung Post\nJuly 3, 2021 admin Kawlram 0\nApoituk hringhran. Mipi rungvengtu PDF minung 18 cu ralhrang kawlralkap he an i kahnak ah an nunnak aliam e. Sagaing ramtthen Depayin Myone i, mipi rungveng kilkamhtu PDF le ralhrang kawlralkap i kahdohnak ruangah PDF lei in minung 18 an nunnak a liam tiah PDF lei in tuni July ni thum ah zapi theih in thawngthanh nak an tuah.Nizan June nihnih thok in tuzing tiang ralhrang kawlralkap hna le PDF hna cu biatak tein kahdohnak a chuak.\nHi i kahdohnak ah PDF lei in minung pakua an nunnak a liam i, a hnu ahcun a thimi hi an tam ngai cang i, cazin an langhtermi ahcun PDF lei in minung 18 an nunnak aliam pin ah hliamhma fak in a tuarmi hi minung pahra renglo an um tiah an langhter.PDF le ralhrang kawlralkap i kahdohnak ah hin ralhrang kawlralkap hna cu minung 150 hrawnghrang hna cu an thlah tthan hna ruangah PDF lei cu cawlcanghnak ahar ngaingai ti a si.\nCulawng siloin kahdohnak ah ralhrang kawlralkap hna nih hriamnam ngangan in an kah hna caah a tubantukin minung 18 an nunnak aliamnak zong hi a si tiah an chim. Hi konghe pehtlaiin PDF lei in hruaitu lutlai pakhat a simi nih a chim mi cu ralhrang kawlralkap pawl hmundang an kal hnu lawngah a thimi ruak hi kan lak khawh hna. Atu zong miruak kan kawl cuahmah lio hna asi i, fiang tein a thimi zat hi theih ahar ngaingai. Athimi hna hi meithal kahnak in an nunnak a liammi an si i, kahdohnak ruangah khua pasarih hna cu an zam hna tiah a chim. Ralkap lei in a thimi hi minung pali an si i, hliam a tuarmi hi minung pasarih hrawng an si tiah a chim.


Aung La: Pathian le hringtu ka pa cungah kaa lawm [VIDEO] | THE CHIN EXPRESS\nAung La: Pathian le hringtu ka pa cungah kaa lawm [VIDEO]\nAung La Nsang nih a singkhaw tu US Filipin pa Brandon Vera a teimi kongah Pathian a thangṭhat.\n“Hi teinak ka hmuhmi kongah, pakhatnak bikah Pathian ka thangṭhat,” tiin minung 1.7 million nih an like mi a official Facebook page ah a ṭial.\n“A lamkip in aa ka bawmchantu hringtu ka pa, ka chungkhar, ka team le ka fans nan dihlak cungah kaa lawm tuk hringhran.\nAn i phomh lio VIDEO tling tein zoh ṭhan duhmi caah\n“Kan za tein, kanmah pumpak le Myanmar ram caah a ṭhat khawh chung ṭha dingin i zuam cio hna usih tiah chim ka duh. Mah lawngah a ṭha deuhmi hmailei lamthluan ah kan kal kho lai.\n“Hi tluk a sunglawimi puai a kan tuah piaktu ONE Championship cung zongah kaa lawm tuk.\n“Nan dihlak thluachuah bongmalza hmu hraam uh.\n“Ka fans nan dihlak kan dawt tuk hna,” tiah Kawlca in a ṭial. Atang ah Mirangca zongin a ṭial chih.\nLunglawmhnak ca ṭial lawng cu a diriam lo i video zongin aa lawmhnak a chim chih.\n“Amak tuk lo mei? Fans pawl nih thazaang nan ka pekmi vialte cungah kaa lawm. Mak takin kan i phomhmi kongah Brandon Vera na cungah ka lawm. Khuaruahhar puai a kan tuahpiaktu ONE Championship cungah ka lawm.\n“Ka fans, ka chungkhar le Myanmar rammi nih nan ka dawtmi le thazaang nan ka pekmi vialte cungah kaa lawm. Ka team le ka saya te nan cungah ka thinlung dihlak in ka lawm. Kan thiam chin thluahmah ko. Atu cu a hram thok lawng si rih, tampi a taang rih,” tiah a chim.\nBrandon Vera a teika i bual chungah bia an hal lio zongah atanglei bangin a chim\n“Kan i phomh cu a nuam bak. Hey Tokyo, kaa lawm tuk. Kan dawt tuk hna. Uar nan um tuk. Ka tei cu ka nuam ngai. Gym ah ka kir ṭhan lai i kuat tlawmpal kai remh deuh rih lai.\n“Kum 19 ka si lio tein kaa ṭhua lengmang cang.. atu cu kum 34 ka si cang. Nan cungah kaa lawm.\n“Ka det chih peng lai, aa ka ṭhuat tikah kai khamh lai, ti hi kai rak timhmi si. A tha ṭhawng tuk, cun a kio in aa ka ṭhuat pahmi zong nan hmuh ko hih, mah ruang cun cawl kho tuk lo dingin ka det chih peng lai ti hi kai rak timhmi si. Nain, ka rian cu ka lim ko hih.\n“A donghnak ah, nan dihlak kan dawt tuk hna. Myanmar fans, nan dihlak cungah ka lawm tuk. Nanmah thawngin atu dirhmun ka phan.\n“Pathian cungah ka lawm. Atu hika i hringtu ka pa cungah ka lawm. Anmah um hna hlah sehlaw atu dirhmun hi ka phan kho lai lo. Ka team le ka saya te nan cungah kaa lawm tuk. Nanmah um hlah ulaw zei tik hmanh ah hi tlukin ṭhuat ka thiam lai lo. Ka lawm,” tiah a chim.\nAtang VIDEO a donghnak bikah bual chungah bia an halmi a leh lio um


Atu Lio An Tih Bikmi CORONAVIRUS Update Thar – Chin World News Evening\nAtu Lio An Tih Bikmi CORONAVIRUS Update Thar\nJanuary 26, 2020 Salai Van World News\nAtu lio an ttih bikmi CORONAVIRUS UPDATE: 1. Nizan tiang ah a thimi 26 an si i tuzan tiangah 41 an si cang. 2. Australian ah pakhat USA ah pakhat Hongkong le Thailand ah 5 veve, France ah 1 nih an i chawnh cang. Nepal le Japan zong ah a ngeimi an um cang. Ram 14 a phan cang.\n3. Zawtnak ai thawk nak Wuhan khua ah Kawlram university students 60 an um. Cucaah Kawlram caah tih a nung. Cun Kawlram cu China he kan i naih tuk caah ttih a nung fawn. 4. China Eastern Airline cu a zuang ti lo. Coronavirus a umnak khua ah mibu umnak hmun poh an khar dih. 5. Hi zawtnak rungrul hi seafood market in ai thawkmi asi tiah theih asi. Atu hi 1300 nih an ngeih cang.\n6. Thih a awl ngaingaimi zawtnak thil in i chawnhmi zawtnak asi. Saram nih minung a chawnhmi zawtnak asi i minung le minung an in chawnh khawh hlei ah minung nih saram dang zong chawnh khawhmi zawtnak asi. 7. Mask tthatein hman le kut thiang tein i ttawl lengmang, mi bupi umnak hmun hrialnak in i ven khawh ngai asi. Chirhchanh: VOA Burmese RFA rodia BBC news\nRelchih: Atu hi Nichuah lei Africa “East Africa” ram pawl cu khuaci an mui. Khaubok nih an ram a khuh-zelh lio asi. An ti-rawl cinthlaakmi vialte a hrawh dih hnik cang. UN zong a lungrethei, emergency in $10 million khaubok dohkhamnak caah a chuah piak hna. Zumhnak mit in nihin kan vawlei thilcangmi vialte hi ttha tein cuanh ahcun daithlang in um awk a ttha hrimhrim ti lo.